text:
CD 1
1) HEROS NATIONAL
Monde ya Nko Monde ya Beton
Monde ya Bénéfice
Moko oyo eza na 99 po akoma 100
Monde arabe Ya lelo engundele
Epaka ya lelo eye na Monde Arabe
Monde yango ya Sourat Souyam
Tous les mwalimus Assalam Maleku Maleku Salam
Yimbila yimbila yimbila MOPAO
Souraton Souraton Bana Congo balela nga
Tongo etani Kokodioko Mwinda ekufi tchou
Soso aleli kokodioko tongo etani ee
Chérie akeyi e love esili Mwinda ekufi
Tongo etani ee A Bilayi Bisi Bilayi
Rwaku mani Kumani Sala Maleku sala maleku
Sala Maleko maleku salam ça c'est monde arabe
Bisi Bilay Rwa ku mani kumanu
Héros national Sala maleko Maleku Salam
2) SILIVI
Bolingo e s'écraser neti avion ekwe na mabele
Bato bakufi, na boyi kozala survivant na vivre
Na ba sequelles
Na préférer na limwa elongo na l'amour
Reviens, reviens, na lingaki yo Akim
Reviens, reviens, na lingaki prince de Lausanne Akim
Bolingo ekomi de système ya coupe coupe
kotoyo mino, kotoyo mino
Y'okana koboya nga uta kala ko inventer ba problèmes
Lelo okokisi mokano na yo papa yo
Akina prince de Lausanne
Bimisa nga na ndako na malembe tika kobeta nga
Soki olingi koboma sili tutisa deux manzaka
Pourquoi y'osimbi likwangola nga naza na nga
Sans défense akim prince de Lausanne
Chérie oluki moto ya koboma o poni kaka nga
Moto nalingaka yo
Moto oyo nalingaki akomi na ye ennemi
motema elati madofolo nakomi ko mendier
Bolingo na bala bala
Reviens, reviens, nalingaki yo Akim
Reviens, reviens, nalingaki yo Prince de Lausanne Akim
Ngai moto nakanaka kotongela yo mausolée
Y'okomisi nga vraiment pneu kwado alemba kobamba
Ba tumba nga na matanga
Y'okotisi rebellion, motema elali molili fusible ya
Bolingo e sauter
Mikolo mi leki kasi yo ozo leka te
Au fond de mes pensées yo oza omniprésent
Lukela ngai esika na motema, ata périmètre ya
Mpoti na liso yo moto Didi Kinwani
Yaka kolongola catafalque otié nga na motema
Basi ba yembeli nga Ngingo Zapata
kala te enterrement Ali Dep's
Akim prince de Lausanne
Elanga na nga na tielaka motema ba ndeke mabe
Baleli nga mbuma nazuki zéro
Bolingo na nga vraiment oyo ya monument
Baninga basepala, nga na vanda nalobaka rien
Lelo o meka vraiment kotia na scannage
Okomona nga kati ya motema ba fentes ebele
Silivi wo wo wo
Silivi a zwi zemi ya nani
Silivi o ceintamaki quand mama
Mère o livrer molimo na nga lokola ya taba
Y'okoki ko forcer moto ya maladie a mela
Ata lutu ya poto-poto
kasi motema ya moto ba forçaka yango te
Mpo oyebi nzambe
Ofungoli nga porte ya lilita na se ya moyi
Nazalaki te moto akokufa lelo mawa
Mokili ebengani ngai elobi na ngai kende
Esika na yo awa ezali lisusu te
Ba angelu ba bengani ngai balobi na ngai zonga
Esika na yo awa nzambe a bongisi te nanu
Na telengani eh
Silivi wo wo wo mawe
Silivi wo wo wo oteki elengi na nani
Silivi wo wo wo yambi yambi he
Silivi wo wo wo a panzi nuance kuna
Silivi wo wo wo oboti mwana eh
Silivi wo wo wo papa nani
Naza riche na kitoko kasi na bolingo pauvre oo Jé Motingia
Ba zelisaka te moto ya bokono azua lobi traitement
Pesa ngai calmant aa
Nga nakota na molongo ya bato basengaka mbongo
Nga na senga nde bolingo
Mopagano soki omemi ye na paradis tout de suite
Akotuna yo kasi wapi lifelo
Soki o présenter ye epayi na nzambe na litoyi
A kotuna yo kasi wapi satana
Mère o livrer molimo na nga lokola ya taba
Y'okoki ko forcer moto ya maladie a mela
Ata lutu ya poto-poto
Kasi motema ya moto ba forçaka yango te
Ko aimer nzambe
Oh ofungoli nga porte ya lilita na se ya moyi
Nazalaki te moto ya kokufa lelo mawa
Mokili ebengani ngai elobi na ngai kende
Esika na yo awa eza te kende na yo
kaka tango na komi na paradis
Ba angelu pe balobi zonga
Nzambe nanu a bongisi esika na yo awa te
Fally:
Yalé ya Ledy Sona bolingo ya mwana Filo Bambi
Ekomi oboma nga moto moko te
Ayoka kolela ya boni Fiston na Yves Ndjoli
I am crying i'm crying i'm crying
I cry for love i'm dying for you
Malila Pandu
Pepito Kilala, Annie Bosiko, Guy Guy Bokole
Yo blindé Tali Tamour Tati Tigana Olivier Bila
Soleil:
Wrangler Soleil Jerry Lunangu
Dans ma vie amoureuse Dédé Jasko
Ngai awa en danger
Arlette Efoni Proxi Elégance et alors yo wana osi
Koni flyer na yo
Ka vroum o démarrer
Vroum o démarrer okeyi na yo oo
Silivi wo wo wo
Silivi wo wo wo a boti mwana
Silivi wo wo wo papa nani
Est-ce que eza moto ya mbo
To pe moto ya ngong
Silivi wo wo wo
Silivi yambi yambi
Silivi wo wo wo
Mosumuki soki o memi ye okotisi ye na paradiso
Mbala moko a banda kotuna yo kasi lifelo ezalaka wapi
Soki olakisi ye nzambe olobi que omoni nzambe nzambe
Yeyo akotuno na litoyi bongo satana, satana mpe
Azalaka kaka bakotoyo
Tala nga na elongi kotala te makambo oyo
Ezoleka na mokongo na ngai
Mbisi ata a kola na ebale pona kolamba ye
Il faut kaka osukola ye
Koffi:
Ah ah ah ah a yoleli ayo
Ayo yo oo leli ayo
Ayo lei ee ah ah ah
Ayoleli ayoleli ayo
Na za riche na kitoko kasi na bolingo pauvre BB Kigoma
Ba zelisaka te moto ya bokono azua lobi traitement
Pesa ngai ata calmant ye
Nga nakota na molongo ya bato basengaka mbongo
Nga na senga nde bolingo ee
Silivi wo wo wo mame
Silivi m'a tuée obomi nga
Silivi wo wo wo aié
Silivi neti mpuku me kotele na lidusu
3) RESPECT
Mokonzi aye, tobeta maboko
Non mwana, okotikalaka nsé elili
Okokoma mwinda te, contre molema
Eza ye, eza ye tolanda le guide
Mwana mama Amy alanga nzembo
Papa na Dydy Elvis Rocky Diego
Au commencement était la parole
La parole était les Dieux la parole était Dieu
Nzambe ya bibale bibuele likolo la terre ekelama na liloba
C'est permis de parler, kasi te ko lepakola n'importe quoi
Surtout na kombo ya le guide trop parler ebomaka Yaouli
N'ecclesias na makita na bino au lieu botanga kombo ya Jesus
Evangélisation na bino sé kombo ya Mopao
Aza elili matongi nde lobi na bino eko simba mpe nzoto
Mosala ya punda
La vérité blesse, mais c'est n'est pas la faute à celui
Qui la dit, c'est la faute à la vérité
Soki lupemba na ye ezo sala bino motema likundu
Botiya mabolongo na se maboko likolo
Botuna part na bino na nzambe kasi mopao te
Quadra Kora Man
Sekele ya vie yo moto mosala mpe ya nzambe
Eh boyebi que libanga bobambi ekweyi te
Ekangami na mopepe"
Mopao likambo na moto te
Ya biso Mopao likambo te na moto Idi
Soso asukola na mabele libata na mayi
Nani aleki petua Mopao a tima pembe système ya nsusu
Tolobaki tokolanda système ya tonga na singa
Nzela nioso Mopao akoleka tout le monde suit
Aleka Olympia to mona, aleka Bercy tomona suite Respect
Respect, respect na mokonzi ah
Eh nga e Quadra Kora Man Moto ya libazi ata okati kovo, Connaisseur akoyeba kaka Wana eza kikalungu"
L'homme ya Engundele avant bango na za
Nakozala toujours aussi longtemps que Dieu prêtera vie
Le grand Rambo Quadra Kora Man
Il est le guide mopao mokonzi, mwana ya mama Amy
Alanga nzembo, ba yina se pamba oo
Abeta Bercy Olympia tomona, azwaka ba 4 trophées
Esalema te Mopao Mopao Quadra Kora
Mokonzi aza libanga nzingi
Na seki mpo na za nakanda te yo ndika nzingi ko tiya te nzingi
a Moto ya makasi nzingi keba okotelama oyo eza monde arabe
Monde ya nko monde ya Okinawa ko si ki botte
you come and you come and to listen the world Arab
To clap hand Mopao Edji Dj Monde Arabe
Mutu mu tentaka sonta mpupu tenta ikina titina
4) POMME VERTE
Likala na nga bb mignon pomme verte na nga
Il est minuit passé na kangi miso kasi pongi ezo ya té
Pomme verte na nga naza na molili nga
Est-ce que ti tongo étana bb bb mignon
Vraiment est ce que okoya té
Loli soki o fonctionner bongo yeba bb na nga
O signer arrêt de mort na nga
Est-ce que ti tongo étana Loli
O signer arrêt de mort na nga
Nzoto na nga ezali te lipa
Maboko na yo pe eza ya boulangère té
Kasi équilibre na nga ezalaka total se
Soki maboko no esimbi nga
Maboko na yo eza ya boulangere te
Kasi ya nga ezalaka kaka soki osimbi makasi
Laisse encore tes mains sur mon corps
Chaque morceau de mon tout s'avoue vaincu
Laisse encore tes mains sur mon corps
Chaque morceau de mon tout est déjà vaincu
Soleil ya motema na ngai yaka bb y'okanga tango
Yaka opesa nga loli e éternité oyo ezalaka na magie
Ya regard na yo yo oza wa ngai
Ngai pe naza wa yo yo moko oyébi formule yango
Pourquoi okomi'otika nga na luka luka yo
Na bisika oyo na bombaki yo té
Fais de moi ton menu du jour
De chaque jour, de ma vie tu es l'amour
Loli Soki osengi na ruelle naza capable
Nasalela yo boulevard
L'amour est un oiseau volage
Dans ton envol bb prends-moi sur tes ailes (2x)
Eh eh nalingi nalingi nalingi nalingi yé
Ata nalei natondi nako pesa yango na moto té
Na ko buaka yango na fulu
Moto ya liboma soki alokoti
Akoyeba valeur na ngo té
Suka suka ako buaka na ko landa moto ya liboma
Ti mokolo ako buaka na ko lokota bolingo na nga
Ebotama ya sika
Bolingo ya nga na loli Ba tia tembé ba suka
Baya mbango ba léka Ba melama neti gâteau
Emelamaka na Djino
Bolingo na mwana ya mama Eléki baobab na lenda
Ebende kutu na moyi un jour elangwamaka
Bolingo ya mwana mama zonga sima
Bolingo ya mwana mama kokota té
Bolingo ya mwana mama vibracao
Fally :
Ou ou midi ékoki ngoya yé ba mvuama likolo
Ya table biso bato ya pasi se koléla
Mokolo nini na ko koma mvuama na bolingo na yo
Po tango midi eko beta ekuta nga likolo na motema na yo
Montana:
Mbula ya bolingo na yo tango ébandaki
Ezalaki ngo ya compte goutte lélo oyo ebongwani
Déluge na Noé kutu bien ezalaki 40 jours 40 nuits
Kasi oya nga météo e signaler ekonoka vie na nga mobimba
Gibson:
Bolingo na yo elekeli nga
Bolingo na yo vraiment sensible nga na loli
Batia tembé ba suka Ba ya mbango baleka
Bamela nga neti gateau Emélamaka na Djino
Bolingo ya mwana mama éléki baobab na lenda
Ebende kutu na moyi un jour elangwamaka
Bolingi ya mwana mama zonga sima
Bolingo ya mwana mama kuna té
Bolingo ya mwana mama innocent
Nasi na lingui nasuki nako linga lisusu te
Bolingo na yo élékéli nga
Bolingo na yo vraiment sensible na ko tikala wana
Natingami se wana rozana dodoli florentine
Mama gentillle denide ba mbongo
Koffi:
Mon Ali soki oz'okokendé chasse na ba mbwa
Balobaka té Zamba étonda ba sendé oko décourager
Ba mbwa ko décourager motema na nga té
Ali na nga Cha - Ali James
Bolingo ya nga na loli Ba tia tembé ba suka
Baya mbango ba léka Ba melama neti gâteau
Emelamaka na Djino Bolingo na mwana ya mama
Eléki baobab na lenda
Ebende kutu na moyi un jour elangwamaka
Bolingo ya mwana mama zonga sima
Bolingo ya mwana mama kokota té
Bolingo ya mwana mama vibracao
Soleil:
Willi les canons ba bombarder Bagdad
Jean françois ndenge kuna ba bombarder Irak
Se pona bazangaki paccino
Willi na lingui yo... kotika nga wa yo te
Junior :
Ce n'est pas vrai ce n'est pas vrai boyoka ya nga
Pabel Na mosika na nga boyoka ya nga bb nino
Oyo yanga choix nasala Ebélisi nga maladie
Ya bokono ézanga kisi ata kutu docotolo
Y'okotisi nga kélasi ya ba je m'en fous ata ko
Na yoki makambo ya mabe Nakoma kilawu
Est ce yo nde mopanzi na nga oyo nzambé akéla
Dakumuda :
Batumbela nzambe mbeka ya makila nga
Batumbeli nga ya kokahuka
Etoile evandaka péné na sanza Dakumuda
E s'éloigner mobange alulaka pene na mosika te
Mama nalingi papi tamba mopao
5) EMBARGO
Nid d'amour, lit d'amour,
ne deviens pas mon lit de mort
eza opération ya motema
sala yango na ndenge ya ba grand peintre
cicatrice emonana té
bolingo ekomi kotambwisa nga lokola cheval
mowumbu kaka te
epayi na nga je t'aime, epayi na ye pe je t'aime
finalement est-ce que okomi kosala tourisme ya ba je t'aime
litama opesaki nga baiser ekomi nausée wo wo
miso elulaki nga lelo ekomi kolula mbanda
yo obengaka bebe, ye pe lisusu bebe wo wo
nani mwinda pe nani elili
Ayi bolingo ya lokuta condamnable
Sala bisalela wo wo
stylo moko texte moko o changer kaka écriture wo wo
est-ce que oyo eza te oyo babengaka escroquerie
nabanzaki lokola otié nga embargo na motema
nako kufa lokola na kufi te gloire à Dieu
Sala bisalela wo wo
thermomètre e indicaki lobi amour 40 degrés
lelo epesi température ya amour 12 degrés
maladie oyo bazwela kisi kutu ebomaka ngo ya o
bongo maladie ya amour nakobika comment
souffrance ekomi résidente permanente na motema
Sala bisalela wo wo
moto nalingi alingi na ye ngai te wo wo
ye pe epayi akeyi kolinga bazo linga ye te
a préférer a samba na tribunal oyo
accusé pe plaignant kaka se ye mei se ye mei
baninga tokeba bolingo ezali médicament
kasi ezali médicament avec ba contre-indications
soki oko souhaité ye bon appétit keba akodunda na yo
soki opesi aurevoir akoyoka adieu
soki o souhaité ye bon sommeil kebaka moninga
akoya kozongisela yo "repose en paix", Alleluia
motema oyo ekomaki lipasa na oyo ya ngai mei
soki indiquer par telepathie nazalaki ko yeba
soki elingi tendresse ezalaki servie à volonté
nani à détourné lelo motema na lipasa
Sala bisalela wo wo
soso ata a moni ba mpese kama pembeni ya kombekombe
akobanga nga mpe nabangi na ngai...
maboko na yo eza na makila ya bolingo na ngai
epayi na nga je t'aime, epayi na ye pe je t'aime woo wo
finalement est-ce que okomi kosala collection ya ba je t'aime
litama opesaki nga baiser ekomi nausée woOh woo wo
miso elulaki nga lelo ekomi kolula mbanda
yo obengaka bébé, ye pe lisusu bébé wooh woo wo
est-ce que nini osalaka nga osalaka pe ye te...
oloba nga naloba
lelo nandimi maloba ya moto ezalaka stylo
ekomaka oui, ekomaka non sa dépend
likonga ya montre na yo etelemi na 11h
na 12H nazakolela ngonga eleli
pile esili to nini bolingo e traîner eh
Jolen Mpassou yo yo yo
Jolen Mpassou moto ya bandoki bitumba esili tobongisi he
Bandoki yo osimbi nga arme na nga maloba eh
boma soki okoboma nzoto tikela nga molimo eh
nzambe akozongisa yo mokolo ya suka Jolen MPassou linga no nga
yo oweli villa na Gombe nga moto ya Malweka
Nguba diamant na wolo nioso kaka se ba sous-sol
nakosenga au secours ONU atinda ba casques bleus
po na ba sauver pe bolingo
motema epusa pe te etangisi makila
opération te mbeli ya monganga té
soki batuni nga nakoloba nini e
batinga te mbeli kasi nazo saigner
Jolen MPassou pona yo e, Jolen MPassou asala cinema e
Policier emmene-moi mon amour
marabout envouté bien aimé
Ma ndona bimisela nga ye na butu
kisi ya bolingo se boligo magie té
nakosuka wapi Jolen MPassou partie trop
Jleon MPassou yo yo yo, Jolen MPassou ngai awa matanga
yo yo yo, ngai awa matanga eh
Léon Kabassele prince de Strasbourg
Ibrahim Sylla na Pointe-Noire
Anicet Anita Momo mama na Vanessa
Bounty chocolat Washington
6) EPUTSHA
C'est toi c'est toi voici mon coeur
Voici mon coeur Anissa c'est toi ma vie d'amour
Vie d'amour
Souris-moi, souris-moi, kombo n'o elakisi bolingo
Pourquoi oza koniokolo nga yo nde l'amour eponi yo
Sala nga ata plaisir, yo kitoko eponaka tango te
Ata olamuki na pongi
C'est toi, c'est toi, je te donne mon coeur
Anissa, c'est toi ma vie d'amour, vie d'amour
Souris-moi, souris-moi, kombo n'o elakisi bolingo
Pourquoi oza koniokolo nga
Aurai-je assez de temps et de talent Anissa pour t'aimer
Mieux que le verbe aimer
Zwa na ngai amour
To sala kaka ndenge nzambe alobaka tolingana
Ndenge ye moko yawhe akelaka mwasi,
Na mopanzi ya mobali ya Anissa,
Oya nga amour na mpona yo
Oya ngai vie d'amour maman na Hugues
C'est toi, c'est toi, voici mon coeur Anissa
C'est toi ma vie d'amour, vie d'amour
Souris-moi, souris-moi, kombo no elakisi bolingo,
Pourquoi oza ko niokolo nga, eputsha
Na mikanga na motambo ya bolingo
Fungola nga mohumbu na yo na ye
Sala na nga ndenge nioso olingi na ko ndima
Po oza moko y'eteni ya vie na nga
Mosika na yo nazo koka te
Yo moko omesanisa nga pene na yo
ko kende te o kotika nga moko na soucis, isolé
Ninelle motema oza nango bolingo
Eza mabe te ndenge na lelaka yo
Eza bolingo nzambe moto atinda boye
L'amour ezalaka elengi soki ba kolinga yo
Soki ba lela yo e, soki ba loba yo e,
Soki ba lela yo, soki balinga yo e
Ninelle omoni ndenge okomi assassin na nga,
Yo lisusu okomi koboma n'o ngai e
Mopanzi na nga yo benga ka nga jus d'orange,
Mon amour nzoka okosaka no nga
Ba feti yango oyo esi ebelemi,
Wapi mimi orange na nga, a lover nga
Nga moko ba soucis nawe isolé
isolé...
kala ozalaki olinga te na silika e,
Yo ozalaki obondela lokola bebe
Yo ozalaki oloba nga berceau ya mama
Yo bombanga na motema secret d'amour
Lelo ofungoli motema, amour esopani
Sima nayo makanisi ekomi koboma ngai
Destination na nga mohumbu ya bolingo ya Ninelle
Soki na mbetseke, to pe na kinsuka
Ye moko a yebi e Ninelle na nga
Esika bakokunda nga, esika bakolela nga
Ye moko a yebi e Ninelle na ngai
Ye alinga kutu te, nasilikanisa
Ye azaki kobondela nga lokola bebe
Ye ozalaki oloba nga berceau ya mama
A bombanga na motema secret d'amour
Lelo ofungoli motema, amour esopani
Sima naye makanisi ekomi o braquer ngai
Destination na nga moyumbu wa bolingo ya Ninelle
Soki na kintsuka,nto mpe na mbetseke
Ye moko a yebi e ninelle mama
Esika bakolela nga, esika bakokunda nga
Ninelle motema etondi awa bolingo
Eza mabe te ndenge na lelaka yo
Eza bolingo nzambe moto a tinda boye
L'amour eza elingi soki ba kolinga yo
Soki balela yo e, soki ba cajolaka yo e
Soki ba lengelaka yo, soki ba logea yo e
Soki ba zocherierio nuit et jour
Nini esali okomi assassin na nga
Yo wana okomi oboma no ngai
Mopanzi na nga yo benga ka nga jus d'orange
Mon amour nzoka okosaka no nga
Ba feti yango oyo esi ebelemi
Wapi Mimi yo orange na nga, a lover nga
7) STAND BY
Amour ebomaka love ebomaka eh
Amour ebomaka love ebomaka eh
Dany lukumbo
Yo okomisi nga savoni na sila na linyuka
Bolingo na pesaki ya kotelema na fier nioso ya nzoto eh
Lelo oyo ekomi na senga yo ya kofukama na mabolongo eh
Yo okomi na yo portable e déchargé, totalement éteint
Bolingo ya nga na yo ezalaki lokola bana nguba mibale
Nakati ya poso moko, nzela ya paradiso etonda ba nzube
Pe na ba souffrances
Amour ebomaka love ebomaka he
Amour ebomaka love ebomaka eh
Dany lukombo
Dany yebisa nga nayeba est-ce que y'o tie nga na stand by
To pe osi obwakisi ngaï esika na za nayebi te, loba ko
Yo otie nga na purgatoire, to est-ce que esi naleki na fulu
Nakofunda yo na tribunal nini
Soldat azo kanga civil kasi bolingo ezo kanga ye
Compliqué, monde y'amour eza compliqué
Mindondo monde affaire yango eza mindondo
Dany Lukombo
Na parking ya l'amour ozalaki motuka ya suka oyo
Ekumbaki ngai ebongaki okomisa nga na terminus
Dany lukombo nakomi mawa koleka soso le 31 décembre
Naza kobanga kolela tongo etana nakokota nzungu
Ngai moto na lamuisaka bato lelo nzembo na ngai
Ekomi ya mawa compliqué, monde y'amour eza compliqué
Mindondo monde affaire yango eza mindondo
Dany Lukombo mokuwa eh, ebangaka fourchette te
Tango ya ka nayembaka chérie aye, chérie aye, chérie aye
Nzala esili ba provision na nga ya bolingo
Etikalaka se yo lokola oke tango yo okomi kolia matiti
Repas akanaka te na vie na ye
Eza awa elengi eza awa koluka ngo mosika te
Oza na yango na ndako
Liberdad liberdad e Kue kkesra poshi no kora sow
Dawu niegi Fashi na ou ou Dany Lukombo venka na cosa...
Limbisa bolingo limbisa disculpa na bondeli limbisa
Na tielaka yo motema
8) BYE BYE
Simba nga na loboko laisser les morts Enterrer leurs morts
Lokola otié nga mbeli na mokongo Ekoti motema te
Mema nga nakufa na nzela que n'esika Otié nga likula i
Soki kobanga esali yo Kamata likala sonika na mokongo
Adresse yo ndako na nga
Po moleki nzela soki aleki awumela Mama Amy Sango
Nyama makasi balandaka ye na sima Se na mwana na ye
Moto mosusu asundoli nga ebembe ezangi témoin
Faute na nga moko o (x2)
Liboso ya komata motuka il fallait
Natuna crique pe pneu ya réserve
Motuka ekufeli nga nassi na futi ticket
Sofele matisa nga motuka ya connaissance na yo
Pasis kolinga moto alingaka yo te o
Tsibo Apula ee
Tsibo yoo Apula yo yo
Tsibo yoo Apula Ballon d'or
Bolingo etindi nga congé na lilita e
Nabotama po na wa kasi o brusquer liwa na ngai
Zolo elula mabele miso elula Tsibo Apula
Cimetière batumba koko nayebi
Y'okundeli nga bolingo wapi
Nasala ata tombeau ya regret Tsibo yo yo Apula a a
Y'ozosala nga na nko lokola obeti gazon
Na moto que okoniokola ngai Tsibo Apula
Yawe yo moko otiaki équilibre na nature
Olingaki que ntaba azala herbivore
Lion carnivore, motema ya oto eliya bolingo
Kasi soucis te
Bye bye kende kende kende
Natikala abu pia
Tongo tana noki nga nalongwa na misère
Butu pourquoi vraiment ozo leka au ralenti
Nzambe sala que pasi na nga eleka en accéléré
Nga na miso pongi te Tsibo olali libanda ee
ONU asala OMS pe UNESCO kasi obosana
Kasala ODAED
Organisation des amoureux en danger
Kenda kaka see nga natikala a
Kuna epayi oko koma oko kutana na moto
Bokolingana kaka a a ye
Solo: Oyebi bien qu'estomac na nga elingaka pili pili te
Y'olambi supu olekisi ndungu vraiment yayi
Lufua na munu Tsibo
Solo : Awa y'okitisi nzungu koboma makala te
Oyebi bien que naza na zamba parfois
Nakoki pe komema mayebo Tsibo ee
Solo: Kobalana ezalaki promesse
Oyo topesanaki pourquoi lelo mbula ezo noka
Nazo pola ngai moko
Solo : Photo ya mokolo ya mariage bilongi emonani te
Namituni pourquoi l'amour esali contre-jour
Solo : Différence te na moto babengani na hôpital
po akomi na stade ya suka ya maladie
solution ezo zuama te
9) MUSULMAN
1. 25/03/2016
Salut !
Merci pour les paroles.
Pourriez-vous poster les paroles du titre Musulman, s'il vous plaît ? C'est ma chanson préférée.
Merci.
Créer un site gratuit avec e-monsite - Signaler un contenu illicite sur ce site


c: text/html

text:
Lingala elobamaka na Kongo-Kinshasa, Kongo-Mfoa (Kongo-Brazzaville) pe Angola. Lingala ewuti na bituka ya mitio (Nord) pe eyei kozwa nguya makasi na bingumba ya Kinshasa pe Mfoa.
Na moyi ya lelo, bato balobaka Lingala bazali motuya boni?
Bato ya mindule pe ya maboke bazwi yango lokola monoko na bango ya kosanela. Lelo oyo Lingala epanzani na Kongo mobimba, ezali pasi okoma na engumba moko okuta moto azangi koyeba Lingala.
Tokoluka komeka koyeba motuya ya bato balobala Lingala na moyi ya lelo. Lokola botangi bato ekopesa biso nzela ya koyeba te nani alobaka nini, tokimeka koyeba motuya yango uta na bizaleli ya engumba to mboka moko-moko.
Na moyi ya lelo tokoki koloba ete : pene na bato 70 000 000 balobaka Lingala. Lelo oyo, motuya ya bato oyo balobaka Mangala ezali se kobuta. Tokoki kokabola bato ya mangala na maboke minei :
- bato oyo Lingala ezali monoko ya liboso balobaka
- bato oyo Lingala ezali monoko ya mibale balobaka
- bato oyo Lingala ezali monoko ya misato balobaka
- bato oyo bayebi Lingala
Bato oyo Lingala ezali monoko ya liboso balobaka
Lelo oyo Kinshasa mobimba, ezala bato babotami na Kinshasa, ezala bato bawuti bamboka misusu ya Kongo pe batondisi Kinshasa, bango nyonso basololaka se na Lingala. Na boye, tokoki koloba ete balobi Lingala na Kinshasa bazali pene na motuya bifuku zomi (10 millions).
Na bingumba ya mitio, ezala bingumba ya mike lokola Bolobo, Lukolela, Gemena to pe na bingumba minene lokola Mbandaka pe Kisangani, bato balobaka Lingala lokola monoko ya liboso. Na sima basalelaka minoko na bango ya mboka, soki bakutani bato ya ekolo moko. tokoki kotanga bato pene na bilundu minei (4 millions).
Na Mfoa (Brazzaville) ezali na bato pene na efuku moko na ndambo (1,5 millions). Koleka kati-kati, balobaka Lingala lokola monoko na bango ya liboso pe oyo etikali balobaka yango lokola monoko ya mibale. Toloba ete bazali pene na bilundu mwambe (800 mille).
Na boye tokoki koloba ete bato oyo Lingala ezali monoko na bango ya liboso, Bazali pene na motuya moko na ndelo ya mwambe na bifuku mitano (15 millions).
Bato oyo Lingala ezali monoko ya mibale balobaka
Na bingumba ya ngele (Sud) lokola Pointe-Noire, Matadi, Boma, Kikwit, Bandundu kuna Lingala elobaka bo monoko ya mibale na sima ya Kituba (Kikongo ya Leta). Tokoki kotanga bato na bifuku mibale (2 millions)
Na bingumba ya monyele (Est), ezala na bituka ya minene lokola Lubumbashi, Bukavu, Goma to pe bingumba ya mike lokola Bunia, Beni, Likasi, Kolwezi, kuna kiswahili nde elobamaka lokola monoko ya liboso pe Lingala elobamaka lokola monoko ya mibale. Tokoki kotanga bato pene na bifuku mitano (5 millions)
Na bituka ya Kasayi, na bingumba minene (Mbuji-Mayi pe kananga) to bingumba ya mike lokola Tshikapa, Tshiluba nde elobamaka lokola monoko ya liboso pe Lingala monoko ya mibale. Tokoki kotanga bato pene na bifuku mitano (5 millions).
Na bingumba ya Sankuru, Otetela pe minoko misusu ya mboka nde elobamaka lokola monoko ya liboso pe Lingala elobamaka lokola monoko ya mibale. Tokoki koàtanga bato pene na efuku moko (1 million)
Kongo-Mfoa (Kongo-Brazzaville) ezali na bato pene na bifuku minei na ndambo (4,5 millions). Soki olongoli bato ya Mfoa pe ya Pointe Noire, otikali na bato pene na bifuku mibale. Na bituka ya likolo, pene na efuku moko (1 million) ya bato balobaka Lingala lokola monoko na bango ya mibale.
Na bamboka ya kati ya Kongo-Kinshasa, soki ozwi bituka ya mitio (Maï-Ndombe, Equateur, Tshuapa, Nord-Ubangi, Sud Ubangi, Tshiopo, Haut-Uélé, Bas-Uélé, ndambo ya Ituri), basalelaka Lingala lokola monoko na bango ya mibale. bituka wana ezali na bato pene na motuya moko na ndelo ya mwambe na bifuku misato (15 millions).
Na boye tokoki koloba ete bato oyo Lingala ezali monoko na bango ya mibale, bazali pene na motuya mibale na ndelo ya mwambe na bifuku libwa (29 millions).
Bato oyo Lingala ezali monoko ya misato balobaka
Na bamboka ya kati ya Kongo-Kinshasa, soki olongoli bituka ya mitio (Maï-Ndombe, Equateur, Tshuapa, Nord-Ubangi, Sud Ubangi, Tshiopo, Haut-Uélé, Bas-Uélé, ndambo ya Ituri), mingi kati na bango, basalelaka Lingala lokola monoko na bango ya misato. Tokoki kotanga bato pene pene na motuya mibale na ndelo ya mwambe na bifuku misato (25 millions).

robotstxt: allowed

filter: keep


text:
Penepene na mibu 200 mileki, lisolo ya mokuse ya Amerika “Rip Van Winkle” ekomaki classic na mbala moko. Moto monene na kati na yango, Rip, azalaki mobali moko azanga limoni oyo azalaki malamu mingi na kokimaka makambo mibale: mosala mpe mwasi na ye.
Mokolo moko, kowayawayaka elongo na mbwa na ye na bangomba, akutaki ngulupa moko ya bato balataki bilamba ya kobangisa komelaka mpe kobetaka masano. Nsima ya kondima mwa lotoko bango, Rip akomaki kolalalala mpe akangaki miso mpo na ntango moko. Ntango afungolaki miso na ye lisusu, asutukaki komona ete mbwa na ye alimwaki mpe mondoki na ye ebebaki, mpe sikawa azalaki na mandefu ya molai.
Rip azongaki na mboka na ye mpo na kokuta kaka ete makambo manso ebongwanaki. Mwasi na ye akufaki, baninga na ye balimwaki, mpe foto ya Mokonzi George III na nganda ekitanamaki na foto ya moto moko ayebaki lisusu te—na General George Washington.
Rip Van Winkle alalaka mibu 20! Mpe na bongo, azangaki moko ya bileko eleki na elengi ya mambi ya ekolo na ye—alalaka na kati ya Mbongwana ya Amerika.
Na sanza ya mitano ya 1966, Dr. Martin Luther King Jr. asalelaki lisolo lokola ndakisa mpo na lisikulu na ye “Kolala te na kati ya Mbongwana.”1
Lelo, nalingi kozwa likambo wana kaka mpe kopesa motuna moko mpo na banso na biso oyo tozali na bonganganzambe ya Nzambe: ezali bino kolala na kati ya Bozongisi?
Tozali na Bomoi na Ntango ya Bozongisi
Ntango mosusu tokanisaka Bozongisi ya nsango malamu lokola likambo moko oyo esila, esili kokoma nsima na biso—Joseph Smith abongolaki Buku ya Mormon, azwaki bafungola ya bonganganzambe, Eklezia ebongisamaki. Ya solo, Bozongisi ezali kokoba kosalema; tozali komona yango sikawa mpenza. Ezali na “nionso oyo Nzambe abimisaki, nionso oyo Ye azali kobimisa sikawa,” mpe “makambo mingi ya minene mpe ya motuya” oyo “Ye akobimisa lisusu.”2 Bandeko, bokei liboso ya elengi ya lelo ezali eteni ya eleko wana esakolama kala ya bolengeli oyo ekosuka ya Boyei ya Mibale na kembo ya Mobikisi na biso, Yesu Klisto.
Eye ezali moko ya bileko ya kitoko ya mambi ma mokili! Baprofeta ya kala balingaki komona mikolo na biso.
Ekosila ngonga na biso na bokufi, mayele kani tokokoka kokabola etali mosala na biso na eleko oyo ya ntina ya bomoi na biso mpe bokei liboso ya mosala ya Nkolo? Ekokoka biso koloba ete togumbaki maboko ya basimisi mpe tosalaki na motema, makasi, mayele, mpe bokasi na biso nionso? To ekokoka biso kondima ete mosala na biso ezalaki oyo ya motali?
Nakanisi ezali na ebele ya bantina oyo mpo na nini ezali pete kokoma mwa kolalalala mpo na oyo etali kotonga bokonzi ya Nzambe. Tika nalobela misato ya minene. Ntango nakoloba, nasengi bino komaniola soki moko ekoki. Soki bomoni esika mpo na kobongisa, nasengi bino botala nini ekoki kosalama mpo na kobongwana mpo na malamu mingi.
Kimoyimi
Yambo, kimoyimi.
Baye bazali moyimi balukaka matomba mpe elengi ya bangomei likolo na nionso mosusu. Motuna monene mpo na moto ya moyimi ezali “Nini eza na yango mpo na ngai?”
Bandeko, nayebi na ntembe te bokoki komona ete ezalela oyo ezali mpenza ya kokesana na molimo esengami mpo na kotonga bokonzi ya Nzambe.
Ntango toluki komisalisa likolo na lisalisi ya moyimi te, bapriorite na biso ekomi na katikati likolo ya lifuti mpe esengo na bisomei.
Bankola ya kala ezalaki na etumba na bango na ndenge ekeseni ya kimoyimi mpe bomiluli, kasi nakanisi lelo tozali kopesa bango etumba ya pete te. Ezali libaku mpamba ete Dictionnaire Oxford kala te esakolaki “foto ya yomei” lokola liloba ya mobu?3
Na kati na bisomei, tozali na mposa ya kondimama, mpe ezali na eloko te ya mabe na kominiolisa mpe komisepelisa. Kasi ntango kolukaka “litomba mpe masazoli ya mokili” 4 ezali eteni ya katikati ya mposa na biso, tokozanga mayele ya bosikoli mpe esengo oyo ekoya ntango tomipesi na bokabi to mosala ya Nkolo.
Eyano ezali nini?
Eyano, lokola ntango nionso, ezali na maloba ya Klisto:
“Moto nionso oyo akoya na ngai, tika amiwangana, mpe amema ekulusu na ye, mpe alanda ngai.
“Moto nionso oyo akobikisa bomoi na ye akobungisa yango; kasi moto nionso oyo akobungisa bomoi na ye mpo na ntina na ngai mpe ya nsango malamu, ye kaka akobikisa yango.”5
Baoyo na motema mobimba batiki bomoi na bango na Mobikisi na biso mpe basaleli Nzambe mpe bandeko na bango bato bakutaka bomengo mpe litondi moko na bomoi oyo moyimi mpe momilingi akomona ata mokolo moko te. Bazangi kimoyimi bamipesaka. Oyo ekoki kozala makabo ya mike ya bolingani oyo ezali na nguya moko monene mpo na bolamu: mwa koseka, mbote ya lobeko, koyambana, ngonga elekisami na koyoka, libola ya elengi ya bolendisi, to elembo ya bobateli. Bikela nionso ya boboto ekoki kobongola mitema mpe bomoi. Ntango tokaboli litomba ya mabaku enzanga nsuka mpo na kolinga mpe kosalisa bandeko na biso bato, lokola molongani mpe libota na biso, bokoki na biso ya kolinga Nzambe mpe kosalisa basusu ekobakisama mpenza.
Baoyo basalisaka basusu bakolala te na kati ya Bozongisi.
Babokakemi
Eloko mosusu oyo ekoki kosala biso totambola ya kolala na kati ya eleko ya ntina ya mokili ezali bokakemi.
Babokakemi mbala mingi ebandaka mokemoke. Babokakemi ezali mwa bansinga ya mosala ya kobandela oyo etongami yangomei mpo na kokoma bankanga monene ya mimesano. Mimesano ya mabe ezali na nguya ya kokoma babokakemi ya kobebisa.
Miniololo oyo ya kokanga ya bokakemi ekoki kozala na lolenge mingi, lokola pornografi, molangwa, bosoni, balopipi, sigaleti, masano, bilei, mosala, Interneti, to makambo ya mayele. Satana, monguna na biso banso, azali naa bisaleli mingi alingaka mpenza oyo asalelaka mpo na koyiba nguya na biso ya bonzambe mpo na kokokisa etinda na biso na bokonzi ya Nkolo.
Epesaka Tata na biso ya Lola mawa komona boniboni na bolingi boko ya bana na Ye ya lokumu batandoli makofi na bango mpo na kondima miniololo ya babokakemi ya kobebisa.
Bandeko, tozali na bonganganzambe ya Nzambe ya Bokasi Bonso.Tozali solo bana mibali ya Oyo Aleki Likolo mpe topambolami na nguya ya koloba te. Tosalema mpo na kopumbwa na bosembo na balola. Tosalema te mpo na kokakema na miniololo na mabele, ekangami biso na kati ya bolangeti tosali biso moko.
Eyano ezali nini?
Likambo ya liboso tosengeli kososola ezali ete babokekami ezali pete mingi mpenza mpo na kokima koleka kobikisa. Na maloba ya Mobikisi, “Kondima te biloko wana ekota na kati ya motema na yo.”6
Mibu mingi mileki, Mokambi Thomas S. Monson mpe ngai topesamaki libaku moko ya kopumbwa na Air Force One—mpepo ya lipombo oyo ememaka presida ya Etazini. Ezalaki na boluki ya mpasi mpo na likama na Bato ya Bokengeli, mpe nasekaki mwa moke ntango bato moko alukaki na nzoto ya profeta na biso ya bolingo yambo amata mpepo.
Nsima mokumbi abengisaki ngai nafanda ya kiti ya kapiteni. Ezalaki likambo moko ya kitoko kofanda lisusu na moto ya masini ya kitoko ya kopumbwa lokola ya lolenge oyo nazalaka kopumbwesa mibu mingi mileki. Makundoli ya bampepo na kati ya bambu mpe mikili etondaki na motema mpe mayele na ngai. Nakanisaki bakopumbwa ya elengi mpe bakokitaka na mabele ya mpepo na mokili mobimba.
Penepene na kozanga kokanisa, natiaki maboko na ngai na baaccelerateur minei ya 747. Kaka ntango wana, mongongo moko ya bolingo mpe ya kozanga mbeba ewutaki na nsima—mongongo ya Thomas S. Monson.
“Dieter,” alobaki, “kokanisa kutu te na ntina na yango.”
Nazali kondima eloko moko te, kasi ekoki kaka ntango mosusu ete Mokambi Monson atangaki makanisi na ngai.
Ntango tosenginiami mpo na kosala makambo, tika toyokemela likebisi ya bolingo ya libota endimama mpe baninga, profeta na biso ya bolingo, mpe ntango nionso Mobikisi.
Bobateli ya malamu mingi koleka na bokakemi ezali kobanda mokolo moko te.
Kasi boniboni mpo baoyo bamimoni bangomei na nkanga ya bokakemi?
Nasengi bino boyeba, liboso na nionso, ete ezali na elikia. Boluka lisalisi na balingami, bakambi ya Eklezia, mpe bapesi toli bayekola. Eklezia epesaka lisalisi ya libikisi ya bokakemi na nzela ya bakambi ya Eklezia ya bisika, Interneti,7mpe na boko bituka minene, LDS Family Services (Masalisi ya Mabota ya BMS).
Ntango nionso bomikundola, na lisalisi ya Mobikisi, bokoki kobuka nkanga ya bokakemi. Ekoki kozali nzela moko ya molai, ya mpasi, kasi Nkolo akosundola bino te. Ye alingi bino.Yesu Klisto azwaki mpasi ya Bomikabi mpo na kosalisa bino bobongwana, bozwa bonsomi na bowumbu ya lisumu.
Likambo ya motuya mingi koleka ezali kokoba komekaka—ntango mosusu ezwaka bomeki mingi liboso ya kozwa elonga. Botika te. Bobungisa bondimi te. Bobatela motema penepene na Nkolo, mpe Ye akopesa bino nguya ya bokangolami. Akokomisa bino nsomi.
Bandeko na ngai ya bolingo, ntango nionso bomibatela mosika ya mimesano oyo ekoki kokamba na bokakemi. Baoyo basali bongo bakokoka kopesa motema, makasi, mpe mayele na bango na mosala ya Nzambe
Bakolalalala te na kati ya Bozongisi.
Bapriorite ya kowelana
Ekonongo ya misato oyo epekisaka biso mpo na kokota mobimba na mosala na ye ezali bapriorite mingi oyo ewelanaka tokutanaka na yango. Boko na biso tozali na mosala mingi mpenza ete toyokaka lokola lokalo ebendami na baniama ya mosala zomi na mibale—moko na moko kobundaka na bipai bikeseni. Bokasi mingi ebebisami, kasi lokalo ezali kokende esika moko te.
Mbala mingi topesaka bokasi na biso eleki malamu na kolanda eloko tolingaka, lisano, matomba ya mosala, mpe makambu lingomba to ya politiki. Makambo nionso oyo ekoki kozala ya malamu mpe ya lokumu, kasi ezali kotikelaka biso ntango mpe bokasi mpo na oyo esengeli kozala makambo na biso ya liboso maleki likolo?
Eyano ezali nini?
Mbala moko lisusu, ewutaka na maloba ya Mobikisi:
“Okolinga Nkolo Nzambe na yo na motema mobimba, mpe na molimo na yo mobimba, mpe na mayele na yo mobimba.
“Eye ezali mobeko ya yambo mpe ya monene.
“Mpe ya mibale ezali lokola yango, Okolinga mozalani na yo lokola yomei.”8
Eloko mosusu nionso na bomoi esengeli kozala ya nsima na makambo minene ya liboso mibale oyo.
Ata na mosala na Eklezia, ezali pete kobebisa ntango mingi kaka kosalaka na momesano na kozanga kotia motema to likanisi ya boyekoli.
Bandeko, biso lokola bamemi bonganganzambe totindami kozala bato moko oyo balingaka Nzambe mpe mozalani na biso mpe oyo bazali na bolingi kolakisa bolingo wana na nzela ya maloba mpe misala. Yango ezali eloko ya ntina ya nani tozali lokola bayekoli ya Yesu Klisto.
Baye bbasaleli mabongisi oyo bakolala te na ntango ya Bozongisi.
Libiangi mpo na Kolamuka
Apostolo Paulo alobaki ete, “Lamukani yo oyo olali, mpe lamuka uta na liwa, mpe Klisto akopesa yo pole.”9
Bandeko na ngai ya bolingo, nayebi ete bozali bana mibali ya pole.
Bondima te kimoyimi! Bondima te mimesano oyo ekoki kokamba bino na bokakemi! Bondima te bapriorite oyo ewelanaka ekamba bino na bonzangi liyoki to mosika na boyekoli epambolama mpe mosala ya bonganganzambe oyo epesaka lokumu!
Ezali na ntina mpenza mpo na biso lokola bato, lokola mabota, mpe lokola Eklezia ya Klisto kopesa bobele makasi ya ndambo na mosala oyo ya bule.
Kozala moyekoli ya Yesu Klisto ezali makasi moko ya mbala moko na poso to na mokolo te. Ezali makasi ya mbala nionso.
Elaka ya Nkolo na bamemi ya bonganganzambe na Ye ya solo ezali lokola eleki monene na kososola.
Baoyo bazali botongono na babonganganzambe ya Alona mpe ya Melekisedeke mpe bakumisi mabiangi na bango “basantisami na Molimo mpo na kokomisa sika banzoto na bango.” Yango wana, manso oyo Tata na biso azali na yango ekopesamela bango.10
Natatoli ete nguya ya kopetola ya Bomikabi ya Yesu Klsito mpe nguya ya kobongola ya Molimo Mosantu ekoki kobikisa biso mpe kosalisa bato. Ezali litomba na biso, mokumba na biso ya bule, mpe essengo na biso mpo na kosala keba na libiangi ya Mobikisi mpo na kolanda Ye na motema ya bolingi mpe ntina ya motema.Tika biso “toningisa miniololo kati na yango [to]kangemi, mpe tobima libanda ya molili, mpe totelema uta na mputulu.”11
Tika tolamuka mpe tolemba te na kosala malamu, mpo biso “tozali kotiaka moboko na mosala monene oyo,”12 kutu kolengela bozongi ya Mobikisi. Bandeko, ntango tobakisi pole ya ndakisa na biso lokola nzeneneke moko ya kitoko mpe nguya ya bosolo ezongisami, tokolala te na kati ya Bozongisi. Na ntina na yango natatoli mpe natikeli bino lipamboli na ngai na nkombo ya bule ya Nkolo na biso, kutu Yesu Klisto, amene.


text:
Mokapo 17
Yesu atindi bato bamaniola maloba ma ye mpe basambela mpo ya bososoli—Abikisi bakoni ba bango—asambeli mpo ya bato, kosalelaka lokota loko loye lokoki te kokomama—Banzelu basali na mpe moto mozingi bake ba bango. Penepene na 34 ya Mobu mwa mokonzi.
1 Tala, sikawa esalemaki ete elobaka Yesu maloba maye, atalaki zingazinga mpembeni lisusu ebele, mpe alobaki epai ya bango: tala, ntango ya ngai ezali mosika te.
2 Namoni ete bozali batau, ete bokoki te kososola maloba manso maye natindami na tata mpo ya koloba epai ya bino o ntango eye.
3 Yango wana, kendeni epai ya bino, mpe maniolani likolo lya makambo maye nalobi, mpe sengeni na Tata, o nkombo ya ngai, ete bokoka kososola, mpe kolengele makanisi ma bino mpo ya mokola mwa nsima, mpe nakoya epai ya bino lisusu.
4 Kasi sikawa nakei epai ya Tata, mpe lisusu mpo ya komilakisa epai ya mabota mabunga ma Yisalaele, mpo babungi te epai ya Tata, mpo ayebi wapi akamataki bango.
5 Mpe esalemaki ete elobaka boye Yesu, abwakaki miso mya ye zingazinga mpembeni lisusu na ebele, mpe amonoki bazalaki na mpizoli, mpe batalaki sikisiki likolo lya ye lokola soko balingaki kosenge ye kotikala mwa moke lisusu elongo na bango.
6 Mpe alobaki epai ya bango: Tala, nsopo ya ngai itondi na mawa ona bino.
7 Ezali bino na bakoni o ntei ya bino? Memeni bango awa. Ezali bino na batengoli, to bato ba lolanda, bato ba tengutengu, to bakatami binema, to bato ba mbala, to balemene, to bakufa matoyi, to baye batungisami na ndenge inso? Memeni bango awa, mpe nakobikisa bango, mpo nazali na mawa likolo lya bino; nsopo ya ngai itondi na ngolu.
8 Mpo namoni ete bozali na mposa ete nalakisa epai ya bino nini nasali epai ya bandeko ba bino o Yelusaleme, mpo namoni ete bondimi bwa bino bokoki ete nabikisa bino.
9 Mpe esalemaki ete elobaki ye boye, ebele banso, na lisanga lyoko, bakendeki elongo na bakoni ba bango mpe batungisami ba bango, batengoli ba bango, mpe elongo na bato ba lolanda ba bango, mpe elongo na bababa ba bango, mpe elongo na bango banso baye batungisamaki na yoko lolenge, mpe abikisaki bango moko na moko lokola bamememeki epai ya ye.
10 Mpe banso, baye babikisamaki mpe baye bazalaki kolongono, bagumbamaki o nse o makolo ma ye, mpe bakumbamelaki ye; mpe mingi lokola bakokaki mpo ya ebele bapwepweki makolo ma ye, mpenza ete basokolaki makolo ma ye na mpizoli ya bango.
11 Mpe esalemaki ete atindaki ete bana bake ba bango bamememe.
12 Boye bamemeki bana bake ba bango mpe batiaki bango o nse likolo lya mabele zingazinga mpembeni ya ye, mpe Yesu atelemeki o katikati; ebele bapesaki nzela kina bamememeke banso epai ya ye.
13 Mpe esalemaki ete ememeke bango bana bake banso, mpe Yesu atelemeki o katikati, atindaki ebele ete bafukama o nse likolo lya mabele.
14 Mpe esalemaki ete efukamaka bango likolo lya mabele, Yesu alelaki o kati ya yemei, mpe alobaki: Tata, nazali na mobulu na ntina ya nkuna ya bato ba ndako ya Yisalaele.
15 Mpe elobaka ye maloba maye, yemei lokola afukamaki likolo lya mabele, tala asambelaki epai ya Tata, mpe makambo maye asambelaki makoki te kokomama, mpe ebele bapesaki litatoli baye bayokaki ye.
16 Mpe nsima ya lolenge loye bapesaki litatoli: Mokolo moko te miso mimono, mpe matoyi mayoka, yambo, makambo manene mpe ma bokamwi lokola maye tomonoki mpe toyokaki Yesu koloba epai ya Tata;
17 Mpe lolemo lokoki te koloba, mpe ekoki te kokomama na moto, mpe mitema mya bato mikoki te kokanisa makambo manene mpe ma bokamwi lokola tomonoki mpe toyokaki likola Yesu koloba; mpe moko te akoki kokanisa bosepeli boye botondisaki bozo bwa biso o ntango toyokaki ye kosambela mpo ya biso epai ya Tata.
18 Mpe esalemaki ete etiaka Yesu nsuka yoko na losambo epai ya Tata, atelemeki; kasi enene boye ezalaki bosepeli bwa ebele ete balongamaki.
19 Mpe esalemaki ete Yesu alobaki epai ya bango, mpe atindaki bango bateleme.
20 Mpe batelemeki uta o mabele, mpe alobaki epai ya bango: Bopambolami na ntina ya bondimi bwa bino. Mpe sikawa tala, bosepeli bwa ngai botondi.
21 Mpe elobaka Yesu maloba maye, alelaki, ebele bapesaki litatoli lya yango, mpe akamataki bana bake ba bango, moko na moko, mpe apambolaki bango mpe asambelaki epai ya Tata mpo ya bango.
22 Mpe esalaki ye eye, alelaki lisusu.
23 Mpe alobaki epai ya ebele, mpe alobaki epai ya bango: Talani bake ba bino.
24 Mpe lokola batalaki mpo ya komono babwakaki miso mya bango ona lola, mpe bamonoki lola lofungwani, mpe bamonoki banzelu kokitaka o libanda lya lola lokola ezalaki o katikati ya moto; mpe bayaki o nse mpe bazingaki bana bake mpembeni; mpe bazingamaki mpembeni na moto, mpe banzelu basalaki epai ya bango.
25 Mpe ebele bamonoki mpe bapesaki litatoli; mpe bayebi ete likundoli lya bango lizali lya solo mpo banso ba bango bamonoki mpe bayokaki; mpe moto na moto mpo ya yemei; mpe na motango penepene na bato nkoto ibale na nkama mitano; mpe bazalaki babali, basi, mpe bana.


text:
Mokapo 12
Profeta Etele alendisi bato mpo ya kondima na Nzambe—Moloni asangeli lisusu makamwa mpe makamwisi masalemaki na bondimi—Bondimi bokokisi ndeko mobali wa Yelede mpo ya komono Klisto—Nkolo apesi bato botau ete bakoka kozala basawa—Ndeko mobali wa Yelede alongoli Ngomba Zelini na bondimi—Bondima, elikia, mpe lolango lozali na motuya mpenza mpo ya lobiko—Moloni amoni Yesu miso na miso.
1 Mpe esalemaki ete mikolo mya Etele mizalaki o mikolo mya Koliatumili; mpe Koliatumili azalaki mokonzi likolo lya mboka mobimba.
2 Mpe Etele azalaki profeta moko wa Nkolo; yango wana Etele ayaki o mikolo mya Koliatumili, mpe abandaki kobikula epai ya bato, mpo akokaki te kopekisama na ntina ya Molimo mwa Nkolo oyo azalaki elongo na ye.
3 Mpo abelelaki uta o ntongo, kutu kina o mpokwa, kutu kina o bokiti bwa moi, kolendisaka bato mpo ya kondima na Nzambe mpo ya boyamboli mbele babebisama, kolobaka epai ya bango ete na bondimi makambo manso masalemi—
4 Yango wana, oyo andimi na Nzambe akoki solo kolikia mpo ya mokili moko molamu mingi, iyo, kutu esika yoko o loboko la mobali la Nzambe, eye elikia eyei na bondimi, esali longo loko mpo ya bozo bwa bato, loye lokosala bango ba solo mpe ba sikisiki, ntango inso kozalaka na misala milamu beboo, mpe kokambemaka na nkembo ya Nzambe.
5 Mpe esalemaki ete Etele abikulaki na bato makambo manene mpe ma bokamwi epai ya bato, maye bato bandimaki te, zambi bamonoki mango te.
6 Mpe sikawa, ngai, Moloni, nalingi koloba mwa moke etali makambo maye; nalingi kolakisa epai ya mokili ete bondimi bozali makambo maye tolikii mpe tomoni te; yango wana tiani ntembe te zambi bomoni te, mpo bozwi litatoli te kina nsima ya bomekami bwa bondimi bwa bino.
7 Mpo ezalaki na bondimi ete Klisto amilakisaki na batata ba biso, esilaka ya kosekwa uta na bakufi; mpe amilakisaki te epai ya bango kina esilaki bango kozala na bondimi na ye; yango wana, esengeli mpenza ete boko bazala na bondimi na ye, mpo amilakisaki te epai ya mokili.
8 Kasi na ntina ya bondimi bwa bato amilakisaki epai ya mokili, mpe akembelaki nkombo ya Tata, mpe alengeleki nzela yoko ete na yango basusu bakoka kozala bakaboli ba likabo lya lola, ete bakoka kozala na elikia mpo ya biloko biye bamoni te.
9 Yango wana, bokoki lisusu kozwa elikia, mpe kozala bakaboli ba likabo, soko bolingi bobele kozala na bondimi.
10 Tala ezalaki na bondimi ete bango ba kala babiangemaki nsima ya molongo mosantu mwa Nzambe.
11 Yango wana, na bondimi epesami mobeko mwa Mose. Kasi o likabo lya Mwana Mobali wa ye elengeli Nzambe nzela eluti elamu mingi ; mpe ezali na bondimi ete mokokisami.
12 Mpo soko ezali bondimi te o ntei ya bana ba bato Nzambe akoki kosala likamwisi te o ntei ya bango; yango wana, amilakisaki te kina nsima ya bondimi bwa bango.
13 Tala, ezalaki bondimi bwa Alama mpe Amuleki boye bosalaki boloko bokweya o mabele.
14 Tala, ezalaki bondimi bwa Nefi mpe Lehi boye bosalaki bobongwami likolo lya Balamani, ete babatisamaki na moto mpe na Molimo Mosantu.
15 Tala, ezalaki bondimi bwa Amona mpe bandeko babali ba ye basalaki likamwisi lyoko linene boye o ntei ya Balamani.
16 Iyo, kutu baye banso basalaki makamwisi basalaki mango na bondimi, kutu bango baye bazalaki yambo ya Klisto mpe lisusu bango baye bazalaki nsima.
17 Mpe ezalaki na bondimi ete bayekoli basato bazwaki elako ete bakomeka liwa te; mpe bazwaki elako te kina nsima ya bondimi bwa bango.
18 Mpe o ntango yoko te bato basali makamwisi kina nsima ya bondimi bwa bango; yango wana yambo bandimaki na Mwana Mobali wa Nzambe.
19 Mpe ezalaki mingi baye ya bango bondimi ezalaki bokasi mpenza, kutu yambo Klisto aya, baye bakokaki te kobombama uta o kati ya elamba, kasi solo bamonoki na miso mya bango biloko biye bamonoki na miso mya bondimi, mpe bazalaki na nsai.
20 Mpe tala, tomoni na likundoli liye ete moko wa bango azalaki ndeko mobali wa Yelede; mpo enene boye ezalaki bondimi bwa ye na Nzambe, ete etiaki Nzambe mosapi mwa ye, akokaki te kobomba mwango uta o bomoni bwa ndeko mobali wa Yelede, na ntina ya liloba lya ye liye alobaki epai ya ye, liye liloba azwaka na bondimi.
21 Mpe esilaka ndeko mobali wa Yelede komono mosapi mwa Nkolo, na ntina ya elako eye ndeko mobali wa Yelede azwaka na bondimi, Nkolo akokaki te kolongola eloko moko uta o bomoni bwa ye; yango wana alakisaki ye makambo manso, mpo akokaki lisusu te kobombama uta o kati ya elamba.
22 Mpe ezali na bondimi ete batata ba ngai bazwaki elako ete makambo maye makoya epai ya bandeko ba bango o nzela ya Bapaganu; yango wana Nkolo atindi ngai, iyo, kutu Yesu Klisto.
23 Mpe nalobaki epai ya ye: Nkolo, Bapaganu bakoseke makambo maye, na ntina ya botau bwa biso na kokoma; mpo Nkolo osali biso bakasi na liloba lya bondimi, kasi osali biso te bakasi na kokoma; mpo osali bato baye banso ete bakoka koloba nzike, na ntina ya Molimo Mosantu oyo opesi bango;
24 Mpe osali biso ete tokoka kokoma kaka moke, na ntina ya bozangi ntoki ya maboko ma biso. Tala, osali biso te bakasi na kokoma bo ndeko mobali wa Yelede, mpo osalaki ye ete makambo maye akomaki mazalaki makasi kutu lokola yo ozali, na kolonga moto mpo ya kotanga mango.
25 Lisusu osali maloba ma biso ma nguya mpe manene, kutu ete tokoki te kokoma mango; yango wana, ekomi biso tomoni botau bwa biso, mpe tobeti libaku, na ntina ya botiami bwa maloba ma biso; mpe nabangi mbele Bapaganu baseke maloba ma biso.
26 Mpe elobaka ngai eye, Nkolo alobaki epai ya ngai, kolobaka: matio ma ligboma, kasi bakolela; mpe boboto bwa ngai bokoki mpo ya basokemi, ete bazwa te litomba lya botau bwa bino;
27 Mpe soko bato bayei epai ya ngai nakolakisa bango botau bwa bango. Nakopesaka epai ya bato botau ete bakoka kozala basawa; mpe boboto bwa ngai bokoki mpo ya bato banso baye bakomikitisaka liboso lya ngai; mpo soko bamikitisi liboso lya ngai, mpe bondimi na ngai, nde nakosala makambo matau makoma makasi mpo ya bango.
28 Tala, nakolakisa epai ya Bapaganu botau bwa bango, mpe nakolakisa epai ya bango ete bondimi, elikia, mpe lolango lomemi epai ya ngai—liziba lya bosembo bonso.
29 Mpe ngai, Moloni, eyokaki ngai maloba maye, nabondisamaki, mpe nalobaki: O Nkolo, bosembo bwa yo bosalema, mpo nayebi ete okosalaka epai ya bana ba bato engebene na bondimi bwa bango;
30 Mpo ndeko mobali wa Yelede alobaki epai ya ngomba Zelini, Longwa—mpe elongwaki. Mpe soko azalaka na bondimi te elingaka kolongwa te; yango wana yo okosalaka esili bato kozala na bondimi.
31 Mpo boye omimonisaki epai ya bayekoli ba yo; mpo esilaka bango kozala na bondimi, mpe balobaki o nkombo ya yo, omilakisaki epai ya bango na nguya enene.
32 Mpe lisusu namikundoli ete yo olobi ete olengeli ndako yoko mpo ya moto, iyo, kutu o ntei ya mboka ya Tata wa yo, o yango moto akoka kozala na elikia eluti elamu; yango wana moto asengeli kozala na elikia; to akoki te kozwa lisango lyoko o esika eye olengeli.
33 Mpe lisusu, namikundoli ete olobi ete, yo olingi mokili, kutu kina o bolalisi o nse bomoi bwa yo mpo ya mokili, ete okoka kokamata bwango lisusu mpo ya kolengele esika yoko mpo ya bana ba bato.
34 Mpe sikawa nayebi ete bolingo boye azali na bwango mpo ya bana ba bato ezali lolango; yango wana, longola se soko bato bazali na lolango, bakoki te kosangola esika ena eye olengeli o mboka ya Tata wa yo.
35 Yango wana, nayebi na likambo liye olobi, ete soko Bapaganu bazali na lolango te, na ntina ya botau bwa biso, ete okomeka bango, mpe okolongola talanta ya bango, iyo, ena eye bazwi, mpe okopesa epai ya bango baye bakozwa beboo koleka.
36 Mpe esalemaki ete nasambelaki epai ya Nkolo ete apesa epai ya Bapaganu boboto, ete bakoka kozala na lolango.
37 Mpe esalemaki ete Nkolo alobaki epai ya ngai: Soko bazali na lolango te ezali likambo te mpo ya yo, ozali na bondimi; yango wana, milato mya yo mikokomisama sembesembe. Mpe zambi omoni botau bwa yo okoyeisama mokasi, kutu mpo ya bofandi o esika eye nalengeli o mboka ya Tata wa ngai.
38 Mpe sikawa ngai, Moloni, natombeli sese epai ya Bapaganu, iyo, mpe lisusu epai ya bandeko ba ngai baye nalingi, kina tokokutana liboso lya kiti ya bosambisi ya Klisto, wapi bato banso bakoyeba ete milato mya ngai mizangi mbindo ya makila ma bino.
39 Mpe nde ekoyeba bino ete namonoki Yesu, mpe asololaki na ngai miso na miso, mpe ete alobelaki ngai na bosawa mpenza, kutu lokola moto moko akolobelaka mosusu na lokota la ngaimei, etali makambo maye;
40 Mpe, kaka moke nakomi, na ntina ya botau bwa ngai na kokoma.
41 Mpe sikawa, nalingi kotinda bino koluka Yesu oyo baprofeta mpe bapostolo bakomelaki, ete boboto bwa Nzambe Tata, mpe lisusu Nkolo Yesu Klisto, mpe Molimo Mosantu, oyo apesi litatoli lya bango, bakoka kozala mpe kofanda na bino libela. Amene.


text:
[Page principale | Evangile | Cantiques en français | Commentaires et explications sur la Bible | La Bible]
Mayembo Lingala
Table des matières
1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 59, 60, 61, 62, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 85, 86, 87, 88, 89, 90, 91, 92, 93, 94, 95, 96, 97, 98, 99, 100, 101, 102, 103, 104, 105, 106.
To kumisi Nzambe Tata
Y’okozalaka kati na kongenga
Y’okotala uta lola.
Tosangani liboso na Yo,
Bato na bolingo na yo monene.
Tokumisi Nkombo na Yo.
Na Yo lokumu be, Mokonzi, Mokeli, Alleluia !
Nkembo na Yo, Mobikisi, Alleluia, Alleluia !
Elongi na Yo, epeli,
Nzambi, Mokonzi, Tata na ngolu,
Na Yesu, muana bolingo.
Na Ye mitema epabuami,
Lokumu tozanzoli Yo Nzambe
Mpe konetola Yo lelo.
Na Yo lokumu be, etc.
Toyemba nzembo na bule,
Na nzembo na Muana ya likinda.
Na Nzambe Muana ya seko.
Na kufa na bomoï na Ye,
Ye apesi ngolu enene,
Motema Nzambe na lola.
Lokumu, bokonzi na Yesu Mokonzi, Alleluia !
Nkembo mingi na Yo nkolo, Alleluia, Alleluia !
Yesu, kumama ya mingi,
Yo nde na bileko binso,
Loyembo ya bakangwami.
Tobiki na bapota na Yo,
Mpe na mapipi oyo na Yo.
To zui bomoï ya basekui.
Lokumu, bokonzi etc.
Yesu osikoli biso,
Y’ozui biso na mpasi na Yo,
To kangwami libela.
Nkolo, Mokonzi ya Nkembo,
Na Yo to zui kimia n’elonga,
Esengo na lipamboli.
Mobikisi solo, ofandi na lola,
Na kitoko, bokonzi be,
To kumisi, tii na suka tsanzoli.
Nkembo na Tata seko ! (bis)
Obongiseli biso kiti likolo na banje,
Lobiko ewuti na Yo, (bis)
Tokosanzolaka Yo na bolingo mpe lokumu.
Nkembo na Mpate bule, (bis)
Mpo te biso tobika okufaki n’ekulusu,
Olongaki Satana, (bis)
Mokangoli na nguya, nkembo na Yo ekoleka.
E, nkembo na Yo Nkolo, (bis)
Na Yo nguya, lokumu, na Yo bokonzi mpe nkembo
Seko na Yo mpe Seko, (bis)
To koyemba bolamu, lobiko, elonga na Yo.
Nzambe, bolingo esangisi nzinganzinga na Yo Kristo,
Tokosanzola biso nyonso bolingo na Yo ya seko.
Nkembo na Yo Nzambe Tata biso !
Nkembo na bolingo solo
Tikabana tosanzol’awa na nse,
Tokozela mboka n’esengo be.
Na ngolu sekele ya Nzambe,
Yo olingaki uta kala,
Kotia biso, kati na nkembo na Yo Tata ya lokumu.
Nkembo na Yo Nzambe Tata biso ! etc.
Makanisi ya bolingo ekokaki kosila te,
Kino otiyi liboso na Yo biso baye tosombami.
Nkembo na Yo Nzambe Tata biso ! etc.
Kimia, biloki, lola nkembo na Yesu nde bozui solo
Sika na mongongo n’elonga, nde tonetwama e pai na Yo.
Nkembo na Yo Nzambe Tata biso ! etc.
O Nkolo tofukameli Yo, oboso bua ngolu na Yo
Silisa oyo etali biso mpe tinda Kristo azonga.
Nkembo na Yo Nzambe Tata biso ! etc.
To kumisa na nzembo bule,
Nzambe na bolingo, kimia,
Na boboto na Ye malamu,
Afungweli biso lola.
Na ngolu ya motuya mingi,
Balingami batatola,
To sanzoli Ye na esengo,
Na nguya tomotomboli.
Solo na mitema tokumisi,
Tata na nguya mpe mawa
Na Yo ti elikya nyonso,
Mpo na tango mpe na seko.
Nguya, ngolu mpe na bokasi
Na Yo se kopambolaka
Eklesia n’elikya nyonso
Akozela konetwama.
Na Yesu to pesi Yo, Mbeka ya kosanzolaka
Na Yesu tokumisi Yo, makumisi na banje
Yo Nzambe opambwama na biso tosangani !
Yo opesaki Yesu, na Yesu motema epesi
Na Ye nde toponami, mpo na nkembo ya libela.
Yo Nzambe opambwama etc.
Mpe tokonetola Yo, na nkembo moyi nyonso
Nde lisusu toyembi, na ekelesia mobimba.
Yo Nzambe opambwama etc.
Nkembo na Mokangoli, na Mwana moko ya Tata,
Mpo na kobikisa moto, Akitaki awa na nse.
O Yesu okumama, Na seko na libela ! (x2)
Oyaki, Mpate na bule,
Mpo na liwa nde na nsoni
Kasi olongaki liwa,
Na nguya ya Yo ya seko,
Obebisaki nguya ya lifelo mpe liwa, (x2).
Yo otondi na mawa, omeli kopo ya mpasi,
Opesi biso na nsima, kopo ya kokangolama,
O Yesu okumama, na seko na libela, (x2).
Omikitisa be, botosi na Ye nyonso,
Aye mpe alongi bango, na nguya ya ye be,
Alongi n’ekulusu, libela alongi, (x2).
Kumisa bolamu ya Mokonzi ya bomoi,
Anyokwami mpenza n’ekulusu na nsoni,
Na liwa azui biso, akangoli solo, (x2).
Nkembo na Yesu, n’Ekelezia,
Mpo na bolingo na Ye
Ye asombaki Ekelezia
Ezali ya Ye seko.
Na ndako ya Tata na Ye sika Yingisi yango peto
na kongega solo nde amilakisi yango.
Tango Yesu, akomona ekelezia mokolo yango
Akuta biso na bule, kotatola mawa na ye.
Na ndako ya Tata na Ye etc.
Nkembo, Mpate, lokumu na Yesu.
Na ye, kufa ezangi makasi
Monguna ayebi nguya ne Ye solo,
Mpe lilita elakisi kotosa
{Nkembo na yo, Nkolo Yesu,
Nkembo na Yo, Nkolo Yesu,
Lifelo, kufa, elembi, elembi, elembi.}
Yo Masiya, bato baboyaki Yo,
Ofandi na lola na nkembo be
Ekelezia mpe ayebani awa te.
Sika okolata nkembo ya Yo.
Nkembo na yo, Nkolo Yesu, etc.
Y’olakaki, Yesu Yo akoya,
Mpo na kozua biso okobima elombe
Okokotisa biso na nkembo na Yo,
Tokoyemba nzembo ya elong’oyo.
Nkembo na yo, Nkolo Yesu, etc.
Etali biso Yo, lokumu bapesi na Yo,
Nde tokumisi Yo, kotala Y’ongenga
Nkembo ya kitoko, Yesu ezingi se Yo,
Eyebisi biso somo n’ekulusu.
Na motema nsomo, monioko na motema,
Elongi na nzube, na kotuka mabe
Na nsoni monene mokili epesi Yo,
Nkolo omonisa, nkembo na Yo solo.
Yo se n’ekulusu, komela kopo mabe,
Moko te aye kotala mpasi na Yo
Sik’oyo kumama na kiti na Yo Tata.
Na masanzoli be, lola eningana.
Mpo na Nzambe na Yo, tango oyo monene,
Atalaki Yo te molingami na Ye
Elongi na mpasi ezui, lelo ba nkembo,
Esika na Tata na nkembo ya seko.
Nkolo na motuya, mitema esanzoli,
Mpate na Nzambe Yo okoki na nkembo
Awa na nse, banso tosangani awa,
Kotatola, nguya, bonene boleki.
Na nzembo kumama, na nkembo be na Tata,
Euta mitema na bolingo na ye
Nkembo ya libela, kouta awa na nse,
Netola kumisa na Tata na Mwana.
Yo obikisi biso, makil’a esokoli biso,
Ozua bokonzi na limemia,
Obongi na kozua bozui,
Nkembo nguya ya monene
Bokonzi, buanya mpe nguya be,
Bokonzi, buanya nguya be !
Tokumisi Yesu bolingo na nguya,
Komikitisa be, botosi na Ye nyonso
Aye mpe alongi bango, na nguya ya ye be.
Alongi n’ekulusu,
libela alongi, (x2).
Kumisa bolamu ya Mokonzi ya bomoi
Anyokwami mpenza n’ekulusu na nsoni.
Na liwa azui biso, akangoli solo,
Tokomi ya Ye mpe,
ya bolingo solo, (x2).
Tokumisa Nkolo, Mobikisi ya sembo,
Alongi banguna na mayele na bango
Alongi mpe liwa, asekui solo nye.
Nkembo na Ye ya biso,
mpe na seko na seko (x2).
Kumisa kumisa munene ya seko,
Ya Ye apesa bomoi na Ye na biso
Aye na kongenga biso tokomona,
Tokopambola ye,
libela na lola, (x2).
Nzambi nkembo, n’elilingi na Nzambe,
Mwana ya seko, banje bakumisi
Nkembo na nkombo na Y’obele yo moko,
Onetwama seko osanzolama.
Outi lola komipesa na mbeka
Na yo kaka, Nzambe apambolami
Bosanto na Ye, bolingo na bosembo
Ekulusu na Yo Yesu okumisi.
Nde sikoyo, onetwami na Nzambe
Na likolo, pene na bokonzi
Tomoni yo na nkembo ya monene
Yo Mwana na moto, moto asekwi.
Tokumisi Yo n’ekoti ya nkembo
Eyebisi ba mpasi mpe kufa
Na Nkolo, sika nde kuna lola
Tokokulisa na nzembo seko.
Y’opesi ngolu mpe na nkembo
O, Yo Nkolo Nzambe
Tata katia Yesu
Nkombo ekumama,
Kati na losambo,
Esengo mpo bandimi Yo, (x2).
Y’opesi biso ngolu na Yo
O mitema biso, Nzambe opesi kimia
Esengo a’o nse tokoti se pamba
Na lo’la esika Yo ongenga, (x2).
Toyembela Nzambe ya ngolu, solo, nkembo
Tokumisa, opambwama, tosepeli na Yo.
Kotatola Yesu, elonga ya Ye seko
Ebongi na biso bandimeli se Ye.
Nkembo na lokumu, ngolu na Yo monene
Emonani pole, epayi na biso
Tokufaki solo mpe lelo elongi na Yo
Epelisi mwinda na mitema na biso.
Biso bana na Yo, nkombo na Yo bopolo
Etondisi biso n’esengo na kimia
Molimo yelaka, elakisi polele
Pene na Yo seko, tokokot’ofele.
Na bonzambe na Yo, etondi na kitoko,
Na nguya, bolingo ebombami ya seko,
Yango ya seko.
Mwana ya seko, (x2), Nkembo na Yo,(x2).
O, Yesu na kimia, Ekelezia y’olingi
Epesi Yo lokumu, (x2), Nakomikitisa be.
Ofandi, O, Yesu, na pembeni na Tata
Ozali na nguya,
Na nkembo mpe okongenga (x2)
Mobikisi (x2) ! Mitema nye (x2)
Tofukameli Yo, topesi Yo botosi
Bwanya, nkembo na nguya (x3).
Na lola na kiti na Tata, tomoni Yo Mokangoli
Na kokema mpenza na moyi, olati nguya ongengi
Mosala na ngolu esili, ofandi n’esika na bule
Likolo nkembo epesami Yo Mwana Nzambe
omipesa.
Tolongi na elonga na Yo, Nkolo Yesu, Mokangoli
Na lola esika na Yo nkembo, okoti liboso na biso
Solo kuna nde n’elikia na biso, solo tobatami na Yo
Na mitema na molende be, na eloko mpe tondimi.
Lokumu na Yo Nkolo ekelezia, mwasi, eloko ya ngolu
Na pembeni ofandi na Yo, akumisi be Yo Nkolo
Esengo eleki, ya munene, tokosepela na nkembo
Na bolingo ya koloba te ekotondisa ti seko.
Nzambe na ngolu na bolingo, Tolingi kosanganaka
Na nse y’elongi na yo emoni, kokumisa, kopambola
Na kimia na Yo katia biso, losambo solo ebimi.
Toyeli Yo matondo mingi, malasi na kombo ya Yesu.
O, Nkolo ! Kota na mitema, na boboto na Yo mpenza
Yokisa biso moto na Yo ya monene na bolingo
Mpo ete litatoli etonda na mitema na Molimu
Toyemba mawa na bolingo na Yo kati Yesu Klisto.
Tolingi esika opesi, na mosala na Yesu be
Mpe tolandi matambe na Ye kino tokoma mboka Yo
Kuna na ndako na ekila efunguami na kondima
Bongo tokumisi Yo Tata na Yesu Kilisto na Yo.
Na bomoko n’ekelezia kitoko
Nkolo Yesu esepelisi Yo
Na bolingo okolinga yango
Okolinga bongo pene na Yo.
Lokola yo nde osangisi biso
Pene na Yo na bolingo bua Yo
Na esengo nyonso tokumisi Yo
Kotatola kufa, bozongi na Yo.
Kuna, Nkolo n’esika Yo ozali
Oti esengo, bonsomi na kati
Mpe na kimia mondimi nyonso amoni
Mpe na nguya na bosolo mpenza.
Na mokolo wana tokosangana
Na likolo, Eklezia etali Yo
Oh ! Esengo na seko mpe monene
E, na nkembo, tokokumisa Yo.
Mpo na kotala Yo, Mokangoli, kumama
Yo obiangi biso, lisusu lelo oyo
Kati na esobe, Yotandi mesa oyo
Tokanisi mawa na Yo, Tokanisi mawa na Yo
Nzinga na yo Nkolo lingomba ekutani
Kotatola liwa na Yo kino ozongi
Mpe tokati lipa tomeli mpe nakopo
Tokanisi mawa na Yo, Tokanisi mawa na Yo.
Ah ! Mabe na biso epesi mpe Yo kilo
Mokumba ya mpasi ekolobama te
Kasi sika kimya, tokumisi n’esengo
Tokanisi mawa na Yo, Tokanisi mawa na Yo.
Awa tolei lipa na komela kopo mpe
Biso totali Yo, na likolo na Yo
Sik’esili biso, kimopaya na nse oyo
Tokososola bolingo, Tokososola bolingo.
Ngolu na Yo Yesu, Nkolo mawa na seko
Tokomona se yo likolo polele,
Tokonetola Yo na nkembo seko,
Bolingo monene na Yo, Bolingo monene na Yo.
Olakisi biso, olakisi biso
Yesu, bampasi na Yo, mpo biso tokangwama
Ndakisa ya pole (bis)
Ee na mesa esanto
Yo Nkolo kumamaa,
Toyebi bolingo, kufa bozongi Yo (bis).
Kopo na lipa oyo (bis)
Oyo opesi biso, na ngolu ya sekoo
Ndakisa ya solo (bis)
Na lokota ya kimya elobi mbula, mbula
Na oy’aponami, bolingo ya Yesu. (bis)
Toyemba elongo (bis)
Ngolu oyo monene na bolingo ya solo
Ya Yo Mokangoli (bis)
Na kopesa matondo, topesa nkembo nguya
Yo Nkolo kumama,
Biso nyons’elongo, na mpat’eakufaki ! (bis)
Nkembo na Yo Yesu (bis)
Mpo na mboka be na Yo
Opesi na sembo nye
Nzela esika na bule (bis)
Yo banje bakumisi
Ndima basanzola Yo
Na boye bandimi bagumbami na Yo. (bis)
Mobikisi pole (bis)
Tolingi likanisi
Na kobila nkemboo
Y’emonisi ya Yo (bis)
Eya sika tango oyo
To poasa na ndako Yo
Na seko na seko
Toloba bolamu. (bis)
Yesu mpate lokola mbondi
Tomoni bolingo na Yo,
Kufa na Yo, elonga na Yo,
Mpo na biso osikola.
Tosangani nzinga mesa na Yo
Totatoli mawa na Yo
Tokumisi Mobikisi na mawa
Tokozela bozongi na nkembo.
Bana n’ekolo ya mabe
Tozua n’ekulusu na Yo
Kimya mpe ngolu ya kitoko
Nguya, bolamu nyonso be.
Tosangani nzinga mesa na Yo etc.
Na Yo tosii kolata sembo
Tosokwami na makila
Tokanisi mbeka y’esanto
Efungoli biso lola.
Tosangani nzinga mesa na Yo etc.
O’boso kiti na Tata
Nd’ofandi na bokonzi
Nkolo biso tokotala
Kitoko n’esengo n’Yo
Nkemb’oyo ezingami Yo
Na kongenga bonzambe
Epelisi, engengisi
Tii na nse ya mitema.
Kasi nkembo y’elongi
Na Yo kaka yango te
Mpe te ngolu na Yo Yesu
Ekopela na banso
Ngolu ekitisaki Yo
Na mokili ya mabe
N’esik’oyaki kosala
Na komema masumu.
Motema eza kokatama
Kotala bolingo’yo
Eleki nse na monene
Mpe na bozindo n’ango
Yango biso tokolinga
Mokolo okozonga
Mpo tomona tososola
Monene na bolingo.
Santo boya na banzembo na bino
Na bolingo, mpate anetwama
Ye alongi, asi asekwami
Tokumisa nkombo na ye malamu
Biso baye balingami na Ye
Balingami na Ye.
Y’amipesi mpo na biso na mbeka
Moko apekisi bolingo na Ye
Mpo abikisa biso na masumu
Amipesi na bapasi na dembo
Anyokwami ezalaki Kristo
Ezalaki Klisto.
Tonetoli elongo na mes’oyo
Bolingo n’Yo monene tii liwa
Na Yo mitema na biso ebongwami
Ezui kimya na bomengo monene
Ofutaki ntalo ya Yo Kristo
Ntalo ya Yo Kristo.
O’boso bua kiti na ngolu
Tokumisi Tata Nzambe
Tozui’esengo na miso na Yo
Na nzela esanto na Yesu.
Lipa na lola etondisaka
Sika ekomi bilei solo
Na Yesu tozui bomoï
Ekozala seko na seko.
Nsima na kopo na bololo
Yo opesi Ye na sembo
Mobikisi na pole, ngolu
Apesi biso lobiko.
Na mongongo na Nkolo banje
Tokonetwa kuna lola
Tokoyembelaka na nzembo
Komona ye esengo be.
Bana o miso ma pole
Bosangani na mesa oyo
N’esengo kozala bule
Bakumisi ngolu enene
Bolingo na O nyonso elamu
Elongoli kobanga nyonso
Mpe na kati na nyonso oyo
Ebombeli ezi Nkolo.
Tosokwami na makila
Tokomi petwa seko, seko
Biso oyo tobungaki
Tobombami lelo katiyo
Nani alongola biso
Na maboko ya Nkolo mpenza
Tango totii elikya na Yo
Bolingo ebonguani te.
Na ba oyo osombaki, Nkolo
Bokundoli yo esali mpimbo
Tango ekundoli na motema
Mpasi na Yo mpe elonga
Mobikisi, bolingo na Yo
Ndanga nde tozui awa nse
Ezala kotondisa nyonso
Kino ozongi na nkembo.
O ngolu na Nzambe ebombeli enene
Tososoli Yesu loboko na Ye mawa
Na ngolu’azui biso, kati basumuki
Mpo Totatola Ye,
Na solo na Nzambe. (bis)
Ye Nzambe mosantu azzui sembo esili
Na Adam na suka, oyo apesi nkembo
Molingami na Ye, esengo na Tata
Na mibeko na Ye,
Atii esengo nye. (bis)
Na ntango ya kala, o sekele monene
Yoponaki biso na ngolu na Yo mpenza
Nde sika oyo Nzambe, Molimu na Yo mpe
Emonisi Mwana,
Y’otondi bolingo. (bis)
O Yesu mbeka mosantu
Yo oyaki awa na nse
Kokanga nzela ya masumu
Mosika na Yo Nzambe.
Oyaki na nzoto oyo
Kozua mpasi na biso
Kobikisa bikelamu
Y'okomi moto a mpasi.
Yo nde mayele na biso
Mpe bomoï mpe na kimia
Bopemi longua bampasi
Tobiki seko solo.
Yo mobikisi ya sembo
Na Yo nde tokangami
Tii na bomoï ya seko
Obiki nde tobiki.
Mpo na bato mabe
Mokonzi ya bomoi
Amonaki mpasi
Mpe na nsoni mingi.
Nkembo na Yo Klisto
Nkembo Mpate esanto
Ozua mitema nye,
Lifuti na Yo e
Ozui Nzambi solo,
Na ngomba Golgotha.
Mpasi, kufa na Yo
Ememi masumu
Okangili biso
Libulu ya somo.
Nkembo na Yo Klisto
Nkembo Mpate esanto
Tokumisi Nkolo
Na bampasi na Yo
Ememeli biso
Kimia mpe bomengo.
Mpo bozui na biso
Olongwe na lola
Okomi mobola
Yo Nzambe monene.
Nkembo na Yo Klisto
Nkembo Mpate na bule
Topesi mitema
Lokumu bolingo
Na Yo Mobikisi
Ezala libela.
Bozui na bolingo
Na Yo mokengeli
Na biso ntango nye
Otandeli mesa
Nkembo na Yo Klisto
Nkembo Mpate esanto
Balingami na Yo,
Batondi n'esengo
Mitema komeka.
Lisungi monene.
Ndeko mpe seko, tosakoli nkembo
Na mawa monene, elonga ya bule.
Nkembo na Yo Klisto
Nkembo Mpate na bule
Yosombi mitema,
Ya Yo mpe lifuti
Ozwaki yango
Na ngomba Golgotha.
Nani akosanzola mpe akoyoka yango
Bolingo na Yesu ekitisi e o nse
Na getesemane, ngomba na makila
Esika azokaki makonga ya Yahwe.
Ezali lola te to bikelamu kuna
Ata misala te esali sika yonso
Ata libulu to lola molayi
Ekotatola Yo na bolingo solo.
O Yesu bolingo mpe na ngolu monene
Nani akosanzola kaka se basumuki
Osalisaki banganga ya Nzambe
Mpe na bango mpenza nde omoni liwa.
Solo bongo mpenza, na loyembo esanto
Bakoyemba kopambola bolingo na Yo
Na makila na Yo osombaki bango
Bakozala ba yo ya seko na lola.
Tomoni Yo pene na kufa
Ozui kopo na bampasi
Tomoni’opesi bomoï na Yo
Yo sembo e bule epaï na biso.
Liwa na Yo mbeka esanto
Na miso na biso seko
Makila elongoli mabe
Yango efungoli biso lola.
Klisto bolingo na Yo solo
Ekoki esimbi mitema nye
Yokuti mpo masumu ya bato
Y’oza mobikisi ya biso.
N’kolo, Yo na lola obongisaki esika
Oyo baye bayo’kofanda libela
Tokotatola sembo na Yo mpe ngolu
Bolingo, O, Nkolo ya Yo monene
Bolingo, O, Nkolo ya Yo monene.
E’Nkolo tokomi o’boso na bule na Yo
Kosepela na Yo na bomoko na pole
Kasi awa ne nse tozangi yo mobimba
Tokozela ntango ya bosangani be
Tokozela ntango ya bosangani be.
O tango ya bule mpo n’ekelezia mosanto
Okokotisa yango kuna na lola
Na kimya na Yo mpe na nkembo’ekotonda
Na fêti ya libala liboso na lola
Na fêti ya libala liboso na lola.
Na kozela Nkolo, tokamati awa o’nse
Elambo bolingo na Yo mpo na biso
Nde tokotatola lobiko n’ya ngolu
Mpasi, kufa na Yo, na bozongi na Yo
Mpasi, kufa na Yo, na bozongi na Yo.
Ndenge Mpate, Y’ozokisami be
Mpo na mabe, Yo mobikisi ya bato
O bolingo, o mawa ya mozindo
Mpo na biso Yesu okufaki.
Na ntango’yo ya biso masumu
Epesi Yo mpasi monene mingi
Kufa na Yo ekati singa mabe
Ozui biso, ngolu, mapamboli.
Amen Nkolo, Amen nguya esanto
Na Yo Yesu, nkembo, bwanya, bokonzi
O tango’yo, biso mitema elobi
Pambolama Mokangoli solo.
Mpate o Nzambi mpo na mpasi
Ozui nayo mawa na biso
Ozalisi biso na Tata
Bakonzi, Banganga Nzambe
Elongo tokumisi Yo
Nkembo, masanzoli makaasi
Nguya nkembo na Yo.
Botosi na mitema
Tokumisi
Amen ! Amen !
Nkolo, Amen !
Mpate na bule na nkembo
Yo’otika nkembo ya Nzambe
Mpo na ekoti ya ba nzube
Osombi ebonga na Yo
Tokoyemba sasa epi
Nzembo ya bule ya elonga
O boso bua kiti ya nkembo
Tango eyembi biso bolingo
Yaka Nkolo, Amen, Amen.
Bolingo ya motuya (bis)
Bopole ya mozindo
Mwana Nzambe
Akomi moto
Akomi lisumu (bis)
Akufi n’ekulusu
Kobikisa bakelami.
Klisto Mwana ya Nzambe (bis)
Mpo na mabe ya biso
Akufi na nguya, asekwi
Boponami toyemba (bis)
Elonga ya Yesu
Nkembo nde ya biso, elikya.
Yesu Klisto asikola (bis)
Biso nyonso toyemba na esengo
Mpenza bule
O Nkolo na likolo (bis)
Ofandi na elonga
Nkembo na Yo ezangi suka.
Tokotala ye nde na nkembo
Mobikisi
Kolia mbuma elongo na Yo
Mobikisi
Tango nyonso liboso na Yo pene
Na Nzambe Tata na Yo
Yo okitaki na nse, Nkolo
Bobele.
Okomi elakeli mabe
Mpo na biso
Omonaki mpasi monene
Mobikisi
Makila etangi, moto pota
Opetoli masumu nyonso
Na Yo kufa tozui bomoï
Mokangoli.
Tokozela yo uta lola
Mobikisi
Elobaki okozua biso
Mobikisi
O esengo ezangi suka, komona Yo
Na nguya nyonso,
Mpe kozala lokola Yo mpe Nkolo Nzambe
Nde na Yo Yesu, ngolu na Yo
Na makila na ntalo
Kotala mawa na biso
Opesi sembo na Yo na kimia
Tokopemaka nde na Yo
Molingami
Yo mobandisi y’esengo na biso
Kino suka.
Molingami Nkolo,
Na Yo toti elikia
Na kufa na yo onde
Tozui kokanguama Alleluia
Alleluia Alleluia Alleluia !
Na bolingo solo, na bolingo solo
Na bolingo solo, esengo mobimba
Makila na Yo esokoli biso masumu
Nkembo ya lola sika eyamba biso.
Alleluia ! Alleluia ! (bis)
Kondima na biso, elonga n’elikia.
Y’olingaki biso ti kufa
Mobikisi ya mawa,
Mpo na biso’olongi liwa,
Ku na makasi nyonso,
Ku na makasi nyonso.
Na ndenge bamemisi Yo
Masumu nyonso kilo
Na ntango oyo molili
Yo moko mawa mpasi
Yo moko mawa mpasi.
Sika maloba na mabe
Eleki mutu na Yo
Epesi bopemi na Yo
Na mosala ekoki
Na mosala ekoki.
Nzinganzinga na Yo’awa nse
Bandimi basangani
Bayoki esengo mingi
Ya ndako ya moboti
Ya ndako ya moboti.
Mpate na Nzambe Klisto’akufi
N’ekulusu, n’ekulusu
Nzela emonani polele
N’ekulusu, n’ekulusu (na kufa)
Esik’ekila efungwami
Nzela Nzambe emonani
Na Yo Yesu omikabaki
N’ekulusu, n’ekulusu (na kufa).
Y’onetwami awa o nse
Na kufa, na kufa
Mpo na biso omeli mbondo
Na kufa, na kufa
Bolingo na Yo’esukisi
Makila na Yo epetoli
Toyebi ete tobiki
N’ekulusu, n’ekulusu.
Na somo nkembo ekopela
Na kufa, na kufa
Na Yo Yesu, tozui elonga
Na kufa, na kufa
Na Yo kino seko na seko,
Lokumu mpe bokonzi,
Mpo na elonga ya monene
N’ekulusu, n’ekulusu.
Na nzembo na banje, Loyembo malonga,
Ba Loyembo kitoko, Tondisa lola
Na bisika yonso, Loyembo na sika
Ekolandisama nsima na Mpate.
Na kiti ya nkembo, tokomona Yo,
Ekoti ya nkembo na moto ya Yo.
Maboko na pota emonisi mpe ba mpasi ya kala,
Bilingo na Yo.
O, ngolu monene, Yo okufaki,
Y’opesi bomoi makila etangi,
Mpo n’ebombanelo na bato nyonso,
Nzambe Tata na Yo, akumisama.
Na Loyembo na banje, Loyembo malonga,
Ba Loyembo kitoko, tondisa lola
Lokumu na nkembo, masanjoli be,
Na Nzambe n’elonga, Mpate na Nzambe.
Mwana Nzambe Yo molingami na moto na Yo ongengi.
Bolingo monene na Tata na nkembo na Ye monene
Yo nde osimbi mokili’oyo, obimisi na liloba
Nyoso esanjoli mayele, na Yo Nzambe na banguya.
Na kati oboso na Tata, esengo na Ye libela
Bomoko na Ye na bolingo, Bomoko na Ye na nguya
Sekele monene olingaki, kolongwa lola na nkembo
Koya mokili ya masumu, okufa Yo Mwana na Nzambe.
Bolingo,ngolu ya suka te, TomoniYo,
Moto, Nzambe n’ebotami ti n’ekulusu
Kolanda nzela na mpasi
Mopaya, oyinani na nse, oboyami kati ba Yo
Omeli kopo ya bololo kuna na Getesemani.
Omemaki Yo mbeka bule, na ntango ya ekulusu,
Ekateli ya biso mabe, kilo ya kanda na Nzambe.
Yango topesi nkembo na Yo,
Nkolo n’esengo munene
Mitema ekoyemba elonga, na bolingo olongi liwa.
Bolingo ya nsomo, bomoto Nzambe eleki.
Mpo na koyebana, apesi Mwana yoko.
Na mokili ya mabe, ya molili mabe,
Miso tomoni Yo, maboko ekangi Yo.
Opeli n’ekulusu ntango ngonga misatu
Epesi molili oyo mokili ya masumu
Moto sembo Mwana Nzambe bule nguya
Amoni koyina na kanda na kufa.
Yesu, Mobikisi, Nkolo, Mpate mpe mbeka
Omonaki mpasi, otali na mozindo
Na motema ngolu, kilo ntango wana
Omemi etumbu na biso suka te.
Alobi   atikaki motema
Elamba epasuki n’esambelu na Nzambe
Tobiki sembo mpe tokoti epai na Ye.
Na bonsomi ya Ye na miso ya Nzambe
A! bolingo ‘a lola, elonga na bokonzi
Kufa na Yo bule, elakisi mpe nkembo
Ebikisi biso, etondisi biso
Na Loyembo ya seko ya batatoli be.
Yo Mwana ya seko na likinda ya Tata,
Esengo ya Tata na bileko seko.
Oboso bua ntango, Yo okanisa mabele,
Epai olingaki komikitisa be.
Ozuaki bisengo kati na bana bato,
Oyaki na nzoto ya Nzambe akelaki
Na bopolo obotami na nse koleka bato,
Sekele monene esakwami na banje.
Y’ososolaki mpe libiki ya masumu
Ya mabe ezalaki kati tokufaki
Y’opesi bomoi, Mobikisi malamu,
Makila na Yo mpe elongoli mabe.
Yo Klisto Mosekwi, toyembeli Yo elonga,
Nzambe akumisi Yo na nguya lokumu
Okoya koluka biso tomona nkembo
Ya Yo pene na Yon a bozui seko.
Mpate, kumisama, Mobikisi na mawa,
Olingaki bison a bolingo enene.
Totondi n’esengo tosangana na kombo na Yo
Tokumisa, tosanzola seko.
Yo nde olingai biso, Nzambe na ngolu na bolingo
Tokoti na kati na lola Mpo tokumisaka Yo.
Libota na Yo esanani, O, Tata o miso ma Yo
Na Mwana apamboli mpe Obulisaki yango.
Mpo na bana, nkembo nini, ya komona Mokonzi
Mpe koyemba na elonga, ya Yesu akufaki.
Libota na Yo esanani, etc.
Ngolu mingi ya Yo Tata, ya koyeba bolingo
Mpe kozela awa na nse Mwana na Yo kozonga.
Akoya, esengo mingi toyemba n’eklezia ya Ye.
Tokozala lokola Yo, Mokangoli monene
Kolinga koyeba Yesu, Kopema o tolo na Yo.
Kozua Yo ndeko, Mokonzi mpe mai mpe na lipa
Koyoka kimia na ngolu na liwa Mobikisi
Koyoka mpimbo’a lobiko esengo ya bopolo.
Esengo ya koloba te, Kozua Yo Mobateli
Tango nyoso kasalisa Y o obnguanaka te
Na Mwana na Yo monene , Okitaki awo nse
Koluka bameme na Yo Kozua na maboko na Yo.
Y’otondisi biso ngolu, Oyebi kombo nyoso
Olakisi biso nzela ya kokoma na lola
Mpo na bampasi na biso, Y’olingi komema
Yo olingi tango nyoso, kolombisa kobikisa.
Yesu ndeko na biso solo ! O, bolingo.
Ye alekindeko kolinga, O, bolingo.
Awa libota, ndeko esila, esengo eye elimwe noki
Kaka motema na Ye ezali, O! bolingo.
Ye bomoi na biso ya seko, O ! bolingo.
Tonetola mosala ya Ye, O ! bolingo.
Na makila tsisokwami, ndenge n’esobe ozui biso
Obikisi bison a ngolu, O ! bolingo.
Amipesaki Ye na mbeka, O ! bolingo.
Asepeli na kopambola, O ! bolingo.
Na liloba na Ye toekba, na kimia ezangi na kobanga
Pene na Ye lobiko solo, Na ! Bolongo.
Nkembo na Yo seko Nzambe monene,
Na Yo moko kaka Mokonzi nkembo.
Libela motema n’esengo bule,
Netola, tatola, Mpate akufaki.
Tokumisi be Yo lola esanzoli, Lokumu,
Monene toyembi seko.
Bokonzi epesami n’esika Nzambe,
Na Yo ngolu engengi mpe na bolingo.
Nde sika polele nkembo ekongenga,
Ekobima moto na kati biso
Esengo ya ndenge tokomona Yo,
Mpe na Yo tii suka tokosepela.
Nkembo ezala na Yo Mwana ya Seko,
Kufa, elonga na yo efunguli lola.
Y’olingaki biso seko na seko,
Lokumu monene, nguya, bokonzi.
Molimu esala kati na biso ete tolinga bozongi na Yo
Mpe mboka biso ya seko, Yo Yesu, Nkolo na bomoi
Amen, yaka Nkolo, olati nkembo, lokumu
Na miso ya ba santu Y’ongenga mpenza.
Yaka Nkolo ezali mbela nye, ya bandimi epai na Yo
Na bolingo n’eklezia se ya Yo, Molimu Santu akokisa
Amen, yaka Nkolo, olatinkembo, lokumu
Na miso ya ba santu, Y,ongenga mpenza.
Mobikisi na nguya Yo nde bomoi,
Pambola basantu bapaya onse,
Na Yo Yesu biso totii elikia,
Bolingo na Yo tambuisa biso.
Bomba biso kozongela mokili,
Totala bo baleki na nzela,
Tokima masumu ya mokilioyo,
Tozua bomengo na liloba be.
Tondisa mitema n’ekila ya Yo,
Tozala sika ba Yo libela,
Tii na mokolo ya nene na Yo bule,
Pesa biso nguya na kondima.
Se na lola nde nkembo elakami,
Tolaki Yo n’esengo kondima,
Yaka Nkolo kokamata Eklezia,
Kotisa yango epai na Tata.
Kuna Nkolo nyoso ezali esengo,
Nzemboelonga nsai ya bisengo,
Matanga mpasi mawa ekosila,
Matata mpe buale nyonso esili.
Kuna pene na Yo, tokobombama,
Kuna na Yo tokozala seko,
Na kimia mobimba ya biso na Yo,
Tokosepela libela seko.
Nkolo Yesu, tolingi kozela Yo,
Na likolo miso ekotala,
Mokangoli telema ozua biso,
Konetola biso na Yo likolo.
Minoko efunguani mpo na boyei na Yo
Mitema na nsai na posa na Yo
Mokonzi na bomoi, Yo Mokangoli.
Mwasi na Yo alobi Amen, Nkolo oya.
Sika tokitani nde nkembo na Yo.
Na elonga na Yo, nde tokolonga.
Mokonzi na bomoi Mokangoli Yo
Mwasi na Yo alobi Amen Nkolo oya.
Mpo na biso ntongo etani
Ya bomengo ya suka te
Nkol etikali nde moke
Mpe tozala kati na Yo, (x2).
Soki tango ememi biso
Tokeyi epayi na Mokonzi
Esika buale nyonso esili
Topemi nde pene na Yo, (x2).
Mukolo y’esengo na nkembo na Yo
Okomonana na miso ya ba Yo
Na mongongo y’elonga
Epai na Yesu, omeme biso, (x2).
Nkolo Yesu, Yo na bolingo eleki.
Yo nde nkembo, koleka ya Nzambe
Yaka, Yaka na bolamu kitoko
Tozeli Yo uta esika bule.
Yo obikisi biso mosala na Yo
Nde na lola tokosalela Yo
Kotala Yo, kozala lokola Yo
Kino seko tokokumisaka Yo.
Alleluia ! nde bomengo bosanto
Tala koya libala ya Mpate
Pene na Yo tokoyemba suka te
Nzembo a sika ya Yo molingami.
Kongenga ya seko ya nkembo ya koleka
Ya moi mpe bolingo meke n’esika Yo
Toyembi bonene Yo mpe ngolu enene
Mpo na bis’okufi, Yo Mpate na Nzambe.
Y’omikitisaki na nkembo koleka mingi.
Kate na mpasi nyoso ya kufa n’ekulusu
Onetwami lelo, likolo ya koleka
Yesu, tokumisi na mingongo nyonso.
Totatoli Moto Nzambe oyo ya nkembo
Oyo asekwaki na kufa n’elonga
Klisto ya Nazareta, pene na kiti na Yo
Na miso a mokili, okongenga solo.
Na motema moko tasanzoli Nzambe Tata
Na ba nzembo ya basantu Y’asepela
Toyemba bolingo na nzela awa na nse
Mpe tosepeli na Mobikisi’akoka. (bis)
Tokumisa Nzambe Tata na motema moko
Mpo topetolami na makila Mpate
Yango epesi biso tokota esika bule.
Na bonsomi nyonso na nzela ya sika (bis)
Tokumisa Nzambe Tata na motema moko
Mokonzi na biso abukaki liwa
Tosekwi nde na ye, mitema ezui elikia elikia
Ya lobiko seko kokoma n’esengo. (bis)
O Yesu kombo na Yo epai biso bandimi
Monene, motuya, bolingo, bolamu
Mpe ngolu, ezopesa
Lobiko ya nkembo. (bis)
Yo Mwana na Nzambe, Molingami ya Tata
Yo nkembo na lola
Oyelaki biso muinda epela na nse.
Ba mbeka ya Nzambe. (bis)
Pene na Yo Nkolo na mitema na biso.
Bomba yango kimia,
Na bule makasi, bondisa ngolu
Kamba biso seko, Kamba biso seko ;
Koya nde na Yo eza mposa na biso,
Yo Emanuale bule.
Bolingo na Yo epai na biso nde bomoi
Yango eza seko ! (x2)
Nkembo na Yo, Mokangoli, mawa na seko
Ekokosa mpe te.
Yo oyambaki biso na mapapu na Yo
Mpo tango monene, (x2).
E, Tozui na lola, Tata malamu mingi,
Oyo mibeko’esalama kala :
Nzambe na bokasi, na Ye tozui elikia
Ye na lola akengela bana, (x2).
Na Mwana mpe na Ye apesi biso bomoi
Tosombami na makila ntalo.
Aponaki biso na nkembo ya monene,
Na Yesu be nde nzela na lola, (x2).
Bwanya ngolu nguya na Yo esangani
Mpo imema biso na mboka esengo
Nzambe, mpo na biso bolamu eza seko :
Butu, moyi, okotala biso, (x2).
Na bilanga Yesu, tokolia na elikia,
Ngolu monene ya Mokonzi, Mobateli.
Tomela na mayi etangi butu moi
Na kitia bolingo atiyi biso be.
Topema malembe, n’elanga na bozui
Tobanga eloko te, ata mopepe mabe
Yesu Klisto azali na biso mpo seko
Tofuanda lebela pene Mobateli.
Motema na Ye mpe, etondi na bolingo,
Epai na biso oyo Totondi na bulembu
Bolembu na biso nde lobiko solo.
Na ye aliki Ye, azwa boboto be.
Na bopemi seko, misala ekoki be.
Mokolo suka te ba santu kosala.
Na makolo na Yo, na kofukama nyoso
Bakobwakela Yo bikoti na nkembo, (x2).
Biso tokomona na elongi ya nkembo
Kitoko ya Mobikisi ya Mobalani
Mpe tokososola sekele ya mozindo.
Ya ngolu na Yo mpe boboto na Yo, (x2).
Kaka na Yo Yesu, na mwinda na Yo peto
Yo moyi na sembo pelisama seko
Eklezia ekomema ti na nkembo ekoya
Kongenga na Yo epetwami libela, (x2).
Yo moko okomona oyo motema elingi
Mbuma ya kotela uta n’ekulusu.
Nkolo okosepela mosala na Yo mpenza
Na bolingo bwa Nzambe ekokisami, (x2).
Bolamu oyo eleki nyoso
Esengo ya awa o nse
Nde kozwa Yesu bo Nkolo
Kolanda Ye Mokonzi.
Na bolingo tolingami
Moko te ekokata
Azui biso na Ye kaka
Azali mpo na biso.
Bolingo yaye ya solo
Na biso ezanga te
Ezali ejiba libela
Ekoki kosila te.
Soki Y’alingi tolinga
Bolingo ya ndambo te.
Mpo ete liboso ye moko
Akobongwanaka te.
Bozui ekokani te, ya suka kindeko
Yo moko nd’okokaki kolonga monguna
Bomba na nguya na Yo milimu mitema
Yo nde pene na biso otondisi esengo.
Esengo ya bomoyi, lipa enzuluka te
Ekotondisaka be motema na nzala
Na bolembu monene, ngolu emonani
Ata na komekana, liloba esalisi.
Mobikisi na ngolu, Pesa biso lelo
Kotala elongi na Yo, komona bolingo
Soki ngolu na Ye te, bomoi eza kufa
Kozala kati awa esengo monene.
Y’obukaki minyololo, Yesu Klisto Mokonzi
Na bansoni na minyoko, Osalisi biso nye.
Na ngolu ya kobikisa, Kati na biso ozali
Toza lifuti na yo, Yesu mobali a lola.
Yo opesi bomoi na Yo, Bikisa milimu be
Tozala kotosaka Yo, N’esengo bolingo n’o.
Yesu na bolingo, tondisa mitema
Na butu na moyi, pelisa na moto.
Mokangoli mpenza, lelo na likolo
Tindika mitema etosa bokonzi
Mpo na Yo etuta, elinga Yo seko.
Mpo na bayo oyebi buale ya koleka
Omonaki mpasi Yesu okomi mbeba.
Mobikisi a nguya, bolingo monene
Tikete mitema komona boboto
Na Yo, tosanzola, tokumisa mingi.
Mpo na biso nyonso, sika osambela
Olakisi NZAMBE, bampate olinga.
Yo, Pasta Mokonzi, osimbi biso be.
Tika tango nyoso topema nde na Yo
Kotikela nyonso na Kimia Yo Nkolo.
Ngolu na Yo, Nkolo ekei lola ;
Solo na Yo emati na likolo ;
Na bolingo na Yo mitema biso
Ekanisi mabombami maike.
Totondi Yo na bolamu bua Yo
Mposa esili na mai na ngolu
Tambuisa biso kimia o boso bua Yo
Tosalela Yo soke tango iso.
Ngolu na Yo liziba bomengo ;
Na Yo nde bolingo mpe bomoi.
Molimu na Yo tango nyonso Tata
Etambuisa, ebomba mitema.
Kobika na Yo lizib’esengo
Kosepela na moi na Yo
Komona Yo pene na Tata
Kimia nini Yesu na mitema.
Mawa na Nzambe epesi Yesu,
Na Yesu nde tozui kimia
Na Ye sembo ekokisami
Moko te akosambisa biso.
Esengo Nkolo mpo mawa na Yo
Nde tozui nzela mpamba be
Kokota lola na Yo kimia
N’esengo mpo te tokanguamaki.
Nkolo Yesu tolingi solo Yo,
Yo nd’opesi biso bomoi
Yo na mawa na Yo monene
Eyi kozua biso tango nyonso.
Nkolo ! Na mawa eza monene,
Na petua mpe motau na nga,
Sala mpe motema na ngayi
Tango nyoso ekanisa Yo.
Mawa na Yo ebonguanaka te
Ezobenda nga motema
Kosepela na nkembo na Yo
Na esengo na Yo seko.
Nani Nkolo akokabola
Ngayi na Yo lakisa nga.
Soki mbemba to mutambo
Nakopusana se na Yo.
Y’otei biso, Y’osungi biso,
Na tango Yesu ozangi !
Molimu mpe maloba na Yo
Ezali na baponami.
Mongongo n’o ezoyokana
Na masakoli motuya,
Molimu n’o elimbolaka,
Mitema, miso efunguami.
Makanisi bolingo na Yo
Ekomi na baye bayo.
Na esobe tomoni ongengi
Tomeki bolamu na Yo.
Kasi sika mosala na Ye
Ekosila katia etonga ;
Mpe tomonani na polele,
Tokoloba na Yo, Nkolo !
Yo ofandi na likolo, Nzambe ona bolingo !
Likolo na bana o nse, otii miso na mawa.
Nzambe na nkembo na mawa,
Molimo na Yo ya solo, okambi biso seko.
Toyebi mongongo na Yo, Yo Yesu mobokoli ;
Ozua biso, n’ekulusu, Tozua bomoi ya seko.
Na Molimo ya bolingo, opi biso tango nyonso
Kamwa ngolu na sika.
Mwa sika nde tomoni Yo ozongenga na nkembo,
Be na Yo nde tesepeli mbuma n’elonga na Yo.
Uta seko mpe na seko,
Boboto N’o etatuama, Kufa N’o ebikisa.
Y’okita Nkolo ! uta nkembo ya seko,
Y’olinga kozala moninga na biso ;
Y’omikitisaki na bolingo Nzambe,
Mp’obikisa biso na mpota ya liwa solo.
Nde sika, mpe seko, na ndako na Yo Tata
Yo moko otii mpe, okosangisa biso.
Tokozala na Yo ; tomona kongenga
Ya ngolu na bolamo na Yo solo polele.
Yo Yesu, kumama ! na mitema esengo
N’elikia makasi tozazela tango y’esengo
Oyo tokolata nzoto ya nkembo,
Tokonetuama o bomoi bua seko.
Toyemba bandeko, mpo na Tata na biso
Bolamu boleki. Na katia basanto
Kombo na Ye, kitoko aw’o nse,
Enetwama nyonso ! (bis)
Nani aleki biso, libota ya Ye mpenza
Kotatolaka Ye ? Muanje nani akoloba
Bolingo na Ye solo
Na lola Nzambe ? (bis)
Tokumisa oyo akotia biso
Esik’eleki banje nyonso.
Solo obongi na lokumu, masanjoli
Tata na bule mpo bolingo na Yo !
Esengo be na baklisto,
Tango tokomona Ye
Yesu Klisto, Mokangoli,
Na lola esika bule ! (bis)
Kozala na Yo na lola,
Komema elongi na Yo,
Koloba na bapambuami
Nkembo na Yo ya seko ; (bis)
Kozala na Yo bonzenga,
Koyoka mpimbo na Yo,
Kosepela boboto n’o,
Esengo moko enene ! (bis)
Na Yo nde mpenza bopemi
Elikia na mitema,
Suka misala na Nzambe,
O ndako ya Ye Tata. (bis)
Nkolo ! obulisa tango ya biso ;
Sala ete tokumisaka Yo mpenza.
Sala ete kati na biso omonisama
Kopangana na Yo epesa esengo.
Tosengeli solo kondima se Yo,
Ata mpe na mawa totala se Yo !
Esengo kopema na nguya na Yo.
Tozali na nyonso na Kozala n’o.
Yesu ! libanga na nguya,
Mokangoli na nga !
Monguna nani akokoka
Libateli na Yo ?
Nzambe, ngolu elimbisa,
Lola na Yo ya nga.
Nguya na Yo ezingi nga,
Nyonso na kondima.
Lobiko na loboko n’O,
Motema na mawa.
Esengo ! seko Y’ozali
Nkembo mpe lobiko !
Kotambolaka na Yo,
Nkolo boboto be,
Na elikia bosoke
Na motema na Yo ;
Koluka kaka esengo
Na kosala nyonso :
Eza lola awa o nse,
Esengo ya bule.
Boye, liboso na Yo,
Tokoki tango iso,
Na molimu na ngolu,
Komeka bolingo n’O.
Yo moko elikia na biso,
Yo Mokangoli !
Mpe motema esengo
Ezua na Yo bomengo.
Na Yo Yesu, motema eyaki,
N’esengo, na Nzambi na ngai.
Liboso na Ye na Yo sembo
Nakokota esika esantu.
Na Yo, Nkolo, naza na Kimia ;
Nayebi bolingo na Yo.
Yango eza malamu seko,
Makila na Yo nde nsiko.
Na Yo, Nkolo, nakobanga te
Kokoso nyonso n’esobe.
Wana esaleli Yo nga nzela,
Mawa na Yo ezingi nga.
Kati na Yo ; liwa ata eye,
Nakozela nabanga te :
Bomoi na nga ezali na Ye,
Nakobika lokola Ye.
Nde na Tata na bongengi
Ekabemi mabonza.
Akopesaka biyano
Akopambolaka nye.
Tata na mawa na biso
Tango nyoso osimbi nga.
Na ngolu Y’opesi ngai
Ya koyeba bolingo.
Bolingo ya koloba te
Nakuti na Yo Nzambe
Bolingo eleki buanya
Ya motuya na biso.
Nde na ndako na Yo bule
Nakopusana na Yo
Na kobika to kokufa
Lola na Yo eza ya ngai
Nkembo na Yo Nzambe Tata
Liboso olingaki ngai
Na Yo ngai naza motuya
Simba ngai mobimba nye.
Nani na lola, Azali kuna,
Kaka Yo Nkolo, Mobateli mpate,
Motema azui ?
Nani alingi, Nani akoki,
Kobimisa ngai na mpasi
Mpe kosunga ngai ?
Na Yo Mosungi, Nazui kimia ;
Osali nyoso mpo sembo ;
Na Yo kati kondima.
Na ngai bomengo, Koyeba, Nkolo,
Ndenge nayebi,
Ozali malamu, opi ngai kimia !
Maloba na Yo seko bongo,
Nkolo, ekoleka mpe te ;
Motema ekondima solo,
Nakobanga eloko te.
Nayebi makanisi na Yo !
Nayebi ekotika
Mpate no moko te :
Mokangoli, olakaki.
Biso ba bolingo N’o,
Tobatami na tolo N’o ;
Ata mokili to lifelo,
Ekokabola biso N’o.
Nkolo, tambuisa makolo
Tii lola mboka na ngai ;
Nzambe, okotika ngai te
Na ngolu na Yo seko.
Epai na ngai na ngolu N’o,
Bolingo epela, Nkolo,
Bozui mpe bomoi na Ngai.
Soki kondima te,
Bomoi na ngai eza mawa ;
Kasi kati na Yo Nkolo,
Na nguya monene N’o,
Nde bopemi mpe lobiko ;
Otalisi mikolo nyoso
Kaka be na ngolu N’o.
Kino mokolo nakomona Yo
Na Nkembo ya seko,
Epai na Yo nakonetola
Lisiko na liwa na Yo,
Okozala wa ngai wa nguya,
Bozui na ngai seko,
Esengo mpe elonga !
Nkolo na bolingo Omema buale,
Nakomi lifuti Mpo nyoso osali.
Nazaki na mpasi, Mpe ozuaki ngai :
Ngolu na Yo moko Esali nyoso.
Bomba ngai na ngolu Motema seko,
Na esengo nyoso Ya Kimia na Yo ;
Longola bulembu, Kembisaka ngai,
Simbaka ngai seko Penepene N’o.
Nayebi Yo, esengo eleki be.
Molimo N’o, Yesu, kati na ngai ;
Nasepeli, solo esengo mingi,
Mpo nazui Yo Mobikisi na ngai.
Y’olinga ngai, ekelamu ebeba,
Omipesi na mbeka mpo ngai ;
Makila N’o esokoli ngai petoa,
Liwa na Yo, lobiko mpo na ngai.
Na mabele awa naluka nini,
Mpo nazali molingami na Yo,
Mpo ngolu N’o, Nkolo na bolamu be,
Ntongo nyoso ekebisaka ngai ?
Soki nazui matata na mokili,
Komekama, to mpasi na nzela,
Nakobosana, te na tango moke,
Solo mondimi aza etike te ?
Molingami, ezali Yo, boboto,
Otambuisi ngai na miso na Yo ;
Nakolela te na bapasi nyoso
Awa napusani pene na Yo !
Motema, na etamboli na solo,
Esepeli, Nzambe, lisanga N’o ;
E, motema, na nguya mpe n’esengo,
Ya Molimu etondi na Kimia.
Nkolo, oza wa ngai, Mobikisi akoka ;
Atiaki ndelo na bokitani na ngai.
Monoko efungwama na nsai na ngai !
Yemba nzembo ya bolingo Yesu, Nkolo !
Nabikaki boni kati na mabe na ngai,
Mpe Nkolo amona ngai na mapapu na seko ;
Auti lola mpo abikisa ngai mosumuki :
Sepela, motema, kati na Yesu, Nkolo !
Esengo kozua Yo, Yesu, bo mbeka,
Bo mobateli, bo ndeko, bo libiki, sembo !
Eza malamu, mpo kimia etondi motema !
Sepela, motema, kati na Yesu, Nkolo !
Nkolo, kaka basanto, na Yo nde bakoyemba,
Nde bakoloba ata, na bolembu bolamu na Yo.
Osombaki biso na makila ma ntalo,
Nde tokei na kimia o mboka lola.
Etikali moke, baleki nzela awa o nse,
Banyokwami na mokili kasi bana na Tata na Yo,
Tokokenda na kimia tii ntango oyo malamu
Tokomona elongi na Yo na Konetwama.
Na ngolu na Yo, Nkolo, tozui nkembo n’o,
Tozokenda, lola, kotatola elonga na Yo,
Komona Yo, kokumisa Yo, oyo tondimi,
Sima na ba pasi, tolongi na kondima.
Mokangoli, na bolingo monene,
Mobateli, mongongo nayebi !
Mpo bameme, na bolingo monene,
Omitika kokufa n’ekulusu.
Na bapasi, to kozanga, ba mpiko ?
Mbala moko osilisi pasi,
Oleisi ngai na elelo monene,
Opesi ngai makabo ya sika.
Nakela ? Naza pene na mayi,
Omemi ngai na bosembo na Yo ;
Nazui na Yo liziba ya zololo,
Mpo namela kino seko seko.
Nde Yo, Yesu, Obikisi molimu :
Ntango nyoso nayebi bolingo.
Olongoli na kufa ya libela,
Mpo omema ngai na bomi seko.
Lobiko N’o, na bolingo monene
Nakoyemba nkembo mpe bolamu.
Nkolo sembo ! Y’elikia na ngai moko !
Okomema ngai na nzela kimia.
Nasanzola Nzambe, Nzambe mokangoli be,
Natondisa mokili na masanjoli n’O,
Bango bazomona, botondi na ngai nyoso,
Nalobi na bango ndenge nasepeli !
Esengo nayoka, Yo otindi liloba
Ete : « pole ajala ! » mpe pole ejalaki,
Ekomaki na ngai, etangisi ngai nyoso,
Elobi mpe na ngai : « Tala nzela bika. »
Esengo naloba na nse ya mokili oyo,
Natombola mongongo kosanjolaka Yo,
Na bonsomi nyoso ya mwana epai na Tata,
Na bobangi esantu ya moto na Nzambe.
Baklisto, sanjola mpe elongo tatola
Nkombo a Mobikisi !
Biso balingami, asangisi banso be,
Tonetola Nkolo. (bis)
Mwanje na Yawe, akojingela esika
Bana na Ye,
Akobikisa bango, Ye nde mokangoli,
Na bapasi nyoso. (bis)
Meka mpe sosola ete, Yawe, azali,
Na boboto bwa Nzambe solo.
Nde esengo na moto aliki na Ye,
Oyo aliki na Ye !
Motema na ngayi nyoso natiki na Nzambe, Mobikisi.
Bompikiliki na Yo na ngolu na Yo mpenza
Elakisaka ngayi, boboto na bolingo.
Esengo, ö Nzambi, ozala Tata na ngai !
Olandaka ngai. ngolu na Yo esungaka,
Otala mpe osunga, kondima na ngai.
Nkolo soki na banzi Yo,
Na ngolu na Yo elamu.
Motema ekopela na ngai
Te namonana na Yo. (bis)
Ata na bolembu solo,
Awa natamboli nse
Lokola naza n'esobe,
Epayi nzube ebima ; (bis)
Ata ko banguna ebele
Bazui ngai na bolembu,
Na mitambo bazui mabe
Bakolinga mpe ngayi, (bis)
Luka Nkolo, mokangoli,
Kopesa ngayi mpila,
Sala te mosali na Yo
Akangama na Yoo. (bis)
Tii mokolo baponami,
Balongi n'elonga N'o !
Nyoso balati be mpembe
Ba kotatola nkembo. (bis)
Kati na bulemb’oyo, Totala se na lola
Ye Nzambe mpe na mawa, abombi bolamu
Tii n’esika na bule, tokoti malamu
Na biso, Ye nde Tata, Ye Nzambe na kimia.
Na kati na ba mpasi, Totala se na lola,
Epayi na Klisto Nkolo, Akokita noki.
E, Mobikisi solo, Akoyamba ba Ye.
Eklezia azobenga Nkolo Yesu yaka.
Nkembo na Yo se Tata ! Nkembo na Nkolo Yesu
Biso buale esili, Totala likolo
Okembisa bomoyi, kondima, bolingo.
N’esengo na molimu, Tozeli ozonga.
Pambwama Yo Nkolo, Nzambe mpe Tat’a biso,
Na biloko nyoso, opesaka biso ;
Yo olingi biso mpe koleka ba mama :
Nini ekokani, na bolingo y’olinga.
Olakisa yango, bolingo ya tembe te,
Nzambe na bolingo na likabo na Yo
Ya Yesu Mokangoli Mwana na likinda,
Na liwa na nzete, tozui bolimbisi.
Osopi bolingo, Yo bolamu mpe bwanya
Na mitema biso, na Molimu y’opesi ;
Yo azali na biso akotatolaka
Na ngolu na Yesu Y’olimbisa biso.
Na nzela bolingo, Mobikisi na mawa,
Bomba biso kimia, ekozonga yo awa ;
Yesa biso baye basambeli bazeli,
Mpe tika tofanda na bolingo na Yo.
Tokenda n’esengo mpe n’esengo,
Na mboka oyo ya bayengebeni,
Na ndako Yesu azobondela ;
Tokenda epai na biso Mokeli ;
Tambola ni n’esengo monene,
Esika na biso babulami.
Banzembo ya bolingo na lola :
Bayembi bazembo ya bomengo !
Nde tozui esika ya bolamu nye
Ntango tokomi na mboka yango.
Tambolani n’esengo monene,
Esika na banso babulami.
E ! na lola nde tomoni, Nkolo,
Y’osimbi mitema biso nyonso.
« Yaka Nkolo ! » nzembo y’Eklezia ,
« Nkumba biso na nkombo olakaki. »
Kuna tozui bomengo y’esengo :
Esika na banso babulami.
Sika esengo na mboka ya sika,
Tokoyemba ba Nkembo ya Yesu ;
Kuna ezangi matanga kolela,
Masumu te n’esika bomengo ;
Na Yesu tosepeli libela,
Kati na bolingo mpe bomengo !
Balati pembe, basekui, bakomona Nkembo ?
Na lobongi na Klisto meyi, basekui bayembi ?
Batatoli bolamu n’elonga ya mbondi na Ye,
Liboso na kiti na Ye, Nyoso topamboli.
{O ! Bomengo penza ! bomengo, bomengo !
O ! Bomengo solo, na mboka bopemi !
Tango nyoso, tosangani, Eklezia, na mboka na Ye,
Tokoyemba tina suka : Nkembo Muana Nzambe !}
Na Lola, mokolo wana, na mboka n’elaka.
Tosangani biso nyoso, bolingo na Nzambe.
Tokoyemba ti seko, nzembo ya esengo mpenza,
Endimami lola nyoso, na tongo ya seko.
{O ! Bomengo penza ! bomengo, bomengo !} etc.
Namukolo ezanga suka, tango tongo etani,
Banso tozuamibomoko, kati na bolingo,
Na oyo bakokumisa, tokopesa lokumu
Muana Mpate azua nguya bokonzi na nkembo !
{O ! Bomengo penza ! bomengo, bomengo !} etc.
Esengo be, elengi ya monene,
Tango Yesu akoya,
Mpe libela, Eklezia ekomata,
Epayi na mobali ! (bis)
Tango nini, liboso a Tata Nzambe
Klisto amema biso.
Mpe n’elonga, na ndako na Ye bule
Nde amemi biso ! (bis)
Bokoyoka n’esika na likolo
Banzembo n’esengo ;
Tokoyemba bisengo mpe ngolu,
Bolingo na Nkolo ! (bis)
Nkita, Nkolo, mitema ezozela ;
Tolingi Yo Nkolo !
Banda kala, bandimi n’o bazeli :
Yaka Mokangoli ! (bis)
Nkembo, Tata Nzambi, engengi na liloba ;
Eza mpo na bana bozui monene be;
Lolaka a mononga, mosungi, Mosalisi ;
Mokanda bolingo bakoma na lola.
Na kotanga yango molimo ezui kimia,
Motema pepele na mikumba kilo.
Eza mosulo monene tatoka pema,
Ebale na ngolu na mayi a lobiko.
Bino batu na mpasi na mokili nyoso,
Mitema bolozi elembi suka te,
Boyaka kokuta kimia ya mozindo,
Ya nsango malamu mpe bolingo seko.
Yesu, Molingami na Tata,
Omikitisa ti suka,
Nde biso bana mpe ya moyi
Tokumisi nkombo na Yo !
Yesu, moko akokani Yo,
Mpo kaka Yo mpenza solo ;
Nyoso kati na Yo eza sembo,
Lokumo, ngolu, bolingo.
Banda na nse, motema sembo,
Tobikaka mpo na Yesu,
Topesa Yo, na nguya nyoso,
Lokumu, bule, tondimi !
Muana N’o be, o Tata biso,
Na lola mpe na nse, mabele,
Apesaka esengo na Yo.
Yesu amipesa na mbeka,
Eloko a motuya mpe nsai,
Sika azoa nkembo enene.
Nde biso totali n’elongi
Kopela ngua bobongi nie,
Bongali bua ngolu mpe na Yo,
Emoniseli ya suka.
Liboso mpe mokili ezala,
Oponaki, ngolu monene,
Muana Mpate azanga mbeba.
Soki asambisami mpo biso,
Kutu, malasi kitoko
Emati na lola na Yo !
Molingami, apesi bomoi,
Kokokisa bolingo N’o ;
N’ekulusu mosala esila,
Akumisi Yo tii suka.
Anetoimi n’esika bule,
Liboso na Yo tata Nzambe,
Afuandi n’elonga solo.
Sika akokua Eklezia na Ye
Asomba na motuya mingi
Nde amemi kuna na lola.
Pene na Ye, kongenga mpenza,
Kopela na kitoko n’E,
Koyembaka elonga na Ye
Kino na suka mpe seko.
Opambuama, Nkolo loboko,
Okitaki kotala ngai,
Obombaki nkembo na seko
Na nse na mokili oyo.
Mosoke omemaki mbuma
Obuakaki nakolela,
Yesu omonaki mpasi
Na bomikabi a kokamoa.
Soko lisangu ekwe na mabele,
Ekufite, eza moko ;
Nde na kufa, eboti mingi
Ekomema mbuma ebele.
Elanga, solo ekonami
Na miso na Nzambe akona ;
Nde Yo ozongi nzembo esengo,
Osimbi mbuma motema.
Nde Yo obimi na nkembo
Ozingami na Basekui,
Banso mbuma eteli y’elonga,
Basangani mpo na seko
Tokokamoa bongengi ya libela
Mabongisi ya bolingo seko.
Klisto asali ekelamu na sika,
Mayele n’O Nkolo.
Liboso, mabe ezua mokili,
Mpate a Nzambe aza na miso na Yo,
Tata seko ! O mayele monjindo,
Sekele ekamuisa !
Yesu amipesa mbeka malamu be,
Ati kimia na makila na nzete ;
Oyo aye akutana na Nzambe,
Na Klisto Ayambama.
Nkembo Yesu, Yo mbuma mpe ya ntomi,
Ye olongaki kobima na liwa !
Kuna lola esengo mpe ya Tata
Ye, Adama suka.
Mokili oyo eza na nse ya mpasi
Bokozela na mposa na bonsomi ;
Klisto Ye mei akoki kokangola
Na boumbu ya pamba.
Nzambe akoka, elikia ya bomengo !
Kimia eleki ya mboka bosanto !
Otondisi bayo liboso na Yo,
O mukolo a suka.
Tonetoli, Nzambe, Mwana n’esengo na Yo,
Ye bolingo na Yo banda n’ebandeli ;
Mpo na nkembo na Yo, amipesa na mbeka,
Aye kokokisa, nyoso olingaki.
Ye, Mwana na seko, na bonene boleki,
Na bonzambe na Yo Y’osimba nyoso,
Y’amikitisaki, akomaki Ye pamba,
Akumisaki Yo, na liwa ekulusu.
Mwana moto amata na nzete n’ekulusu,
Mbeka malamu be emekami moto,
Molingami na Yo, ebonzo ye moko,
Libonza ekoki mpe nyoso na Nzambe.
Motema esepela na bolamu nyoso
Ya Mpate eyebana, mbeba te mabe te :
Komipesa na Ye, mpe botosi boa Ye,
Malasi kitoko, emata lola n’O.
Libonza na bomoi, mbeka na lobiko,
Klisto apelisi bizaleli a Nzambe,
Mpe Nzambe na sembo asengi nkembo Ne
Atomboli nyoso bolingo ya Ya Nkolo.
Na Ye tosekoami, tomonani malamu,
Tata, totatoli mayele kokamoa.
Tosangani banso na Ye na ngolu be,
Tokokumisa Yo kuna na likolo.
Nkolo na nkembo, Yesu Mosekwi !
Elonga monene mpo na Yo seko !
Na kongenga nyonso, mwandj’akitaki,
Apusi libanga nkund’efungwani.
Refrain :
Nkolo ya nkembo, Banso babiki
Toyembi elonga Na Yo tii seko !
Kimia monene, Yesu na bomoi !
Esengo enene kati bandimi !
Totondi n’esengo tokoyemba mpe,
Totatoli mpenza Yo olongaki !
Tofwandi kuna pene na Nzambe,
Sika ngolu nini ! obima lola.
Wolo ezingi Yo, nde Mobikisi,
Ofwandi na kiti, na Yo mokonzi.
Mpo na kondim’eza mpasi te Na Nzambe oyo tondima ;
Yango lis'emoni babombi, lobok'esimbi makabo,
Mpe emonani na mosika, mbuma eteli mosika ;
Kokatis'esobe na nsomo, motem'ezali na Ndako.
Kondim’eyebi mpe kobunda, Kozanga na mpe kolonga,
Koyemba, na miso kolela, Ata na mpasi kolonga ;
Kokona kotala liboso Tala eteli mosika ;
Kotosa na bokonzi nyonso, Kondima seko elongi.
Ata na ntango ya ba tata, bendele n’ango epepi ;
Tal’ebele mpe baleki mpe Mokonzi akomi lola ;
Elongwi na nse ya lisapo, Kino na tango na biso.
Ekokoma kino na nkembo, Kopesa lokumu na Ye.
Kondima makasi ya solo : mokili na liwa ekwe ;
Oy'elakisi nguya n’ang'ekulusu na ya ye Yesu.
Kasi sik’oyo, na likolo, Bandimi tokonetwama ;
Kondim’ekomi na polele, Kaka Yesu tokomona


text:
Nzémbo (búku)
Na monoko ya ligresi babengaka banzembo óyo Ψaλuoί (=psalmoi; תהילים =tehilim na lokótá hebreu; psaume na lokótá falansé).
Yésu ayembaki banzemo óyo. Azalaki kosalela yango po nakopesa mateya, to po na losambo na ye moko. Bantoma pe bazalaki kosala ndenge moko. Yango wana banzembo etikalá tii lelo esika biso bakrísto tokoki kokuta maloba ya kokoka óyo tokoki kozwa po nakosolola na Nzámbe.
Tála mpé[kokoma | kobɔngisa mosólo]
Wikipedia[kokoma | kobɔngisa mosólo]
Babúku[kokoma | kobɔngisa mosólo]
- Biblíya ISBN 0966-84330-2
- Biblíya ISBN 9966-40-879-7 ABRDC-ABU, 2004
Nkásá o libándá[kokoma | kobɔngisa mosólo]